ועדת החינוך, התרבות והספורט, כנסת 19, פרוטוקול מספר 289, 2014-11-26 09:30

עמרם מצנע: בוקר טוב, אני פותח את ישיבת ועדת החינוך, התרבות והספורט.

עמרם מצנע: נושא הדיון: גביית חובות אלימה ממורים, על ידי משרד החינוך.

עמרם מצנע: את הבקשה לדיון מהיר הגישו חברת הכנסת שלי יחימוביץ, חברת הכנסת תמר זנדברג וחבר הכנסת עפו אגבאריה.

עמרם מצנע: המסגרת היא מסגרת של דיון מהיר.

עמרם מצנע: בבקשה חברת הכנסת יחימוביץ.

שלי יחימוביץ': תודה רבה אדוני יושב ראש הוועדה.

שלי יחימוביץ': אני מודה במיוחד על כך שהחלטת לקיים את הדיון למרות שנשיאות הכנסת לא אישרה אותו.

שלי יחימוביץ': אני לא יודעת אם אתה יודע את זה.

עמרם מצנע: אני חושב שהיא אישרה אותו.

שלי יחימוביץ': יכול להיות ששבוע אחרי כשהגשנו שוב בקשה הם אישרו.

שלי יחימוביץ': בכל זאת נשאיר את המחמאה.

שלי יחימוביץ': אנחנו מדברים על כ-500 מורים, רובם ככל שאני יודעת, הם מבתי הספר היסודיים שבמסגרת רפורמת "אופק חדש", שהרכב השכר שלהם שונה.

שלי יחימוביץ': בדיעבד, מקץ כמה שנים, התברר שהיו טעויות בחישוב הוותק שלהם, בחישוב רכיבים שונים בשכר לצורך התשלום.

שלי יחימוביץ': במשרד החינוך הגיעו למסקנה, שהם הרוויחו יותר מדי ולפיכך נעשתה הורדת קיצונית מאוד ועמוקה בשכר שלהם, כדי להחזיר לכאורה את החובות שהם חייבים.

שלי יחימוביץ': אני לא נכנסת לסוגיה אם הם אכן חייבים את הכסף הזה או לא, בכל מקרה ישנם דברים שאינם שנויים במחלוקת.

שלי יחימוביץ': לא שנוי במחלקות שהם לא ידעו בכלל שנעשתה טעות בשכרם, לא שנוי במחלוקת שההורדה עכשיו בדיעבד היא אגרסיבית ופתאומית, לא שנוי במחלקות שיש מורים שגילו שבתלוש השכר שלהם רשומה הספרה 0.

שלי יחימוביץ': אנשים שמרווחים כל כך מעט ממילא להגיע לסיטואציה בה הם מתחילים את החודש בלי משכורת זה סוג של אסון כלכלי, זה מכניס אותם לחובות, לאוברדרפט וכן הלאה.

שלי יחימוביץ': מעבר לסוגיה המשפטית, אנחנו נוכל לבדוק את הסעיף שלכאורה מקנה את הסמכות הזאת למשרד החינוך, זו סמכות מרחיקת לכת לגזול לאנשים את שכרם במפתיע, למפרע ביום בהיר אחד.

שלי יחימוביץ': יש כאן משהו שהוא לא סביר מצד המדינה, מצד הריבון שנוהג באלימות שכזאת כלפי עובדים מבלי ניסיון להסדר, בלי ניסיון לפרוס את התשלום.

שלי יחימוביץ': יש מורים ששכרו עורך דין פרטי כדי להתדיין עם משרד החינוך והם קיבלו הנחות.

שלי יחימוביץ': זה דבר שהוא לא מתקבל על הדעת.

שלי יחימוביץ': אנחנו מדברים כאן על מדינה ולא על איזה חאפר שמעסיק עובדים מזדמנים, גם לו אסור לעשות את זה ובוודאי לא למשרד החינוך.

שלי יחימוביץ': בסוף אנחנו עומדים מול סיטואציה של כ-500 מורים שבאמת נמצאים במצוקה מאוד קשה אל מול אגרסיביות מאוד חזקה של משרד החינוך.

שלי יחימוביץ': אני מאוד מקווה, שכתוצאה מהישיבה הזאת והמעורבות שלך אדוני יושב ראש הוועדה, המהלכים האגרסיביים האלה ייפסקו ויימצא הסדר שיאפשר למורים האלה להמשיך להתקיים בכבוד.

עמרם מצנע: כן, משרד החינוך בבקשה.

<אריאלה טוקר: שלום, אני חשבת משרד החינוך.

<אריאלה טוקר: חבל לי שלא נמצאים כאן מהממונה על השכר, אולי הם היו יכולים להסביר את הגושפנקא החוקית שאנחנו מורידים את הסכום.

עמרם מצנע: משה בכר אמור להגיע.

<אריאלה טוקר: אני אסביר בגדול את העניין.

<אריאלה טוקר: יש בהסכם "אופק חדש", סעיף 93 למעשה הוא מגדיר את התשלום של המרה בין העולם החדש לבין הכניסה ל"אופק חדש" כמקדמה.

<אריאלה טוקר: מאחר וידעו את כל התהליך של משרד החינוך שאינו ערוך מחשובית לכל תהליך - - -

עמרם מצנע: אני חושב שהדיון לא נסוב אחרי העובדה שיש חלק מהמורים שקיבלו יותר ויש חלק שקיבלו פחות.

<אריאלה טוקר: אני מדברת על החוב.

<אריאלה טוקר: הסעיף מתיר למדינה שינוי כמקדמה.

<אריאלה טוקר: כן נותן לנו בהתאם לחוק הגנת השכר לקזז את - - -

עמרם מצנע: אבל ראשית השאלה היא, האם דיברתם עם המורים האלה והודעתם להם מראש שיש בעיה כזאת ועל התהליכים שאתם מתכוונים לעשות?

<אריאלה טוקר: אני אסביר בדיוק את מה שכתוב בסעיף.

<אריאלה טוקר: הסעיף מורה על כך, שאפשר לקזז את זה ב-12 תשלומים ויש לאפשרות הזאת תאריך תפוגה ב-31 באוגוסט 2014.

<אריאלה טוקר: ההסכם, נכון שהוא רטרואקטיבי כבר משנת 2008, אבל מבחינת חתימה הוא נחתם בסוף שנת 2012, הוא נכנס לתוקף.

<אריאלה טוקר: משנת 2012 אנחנו עושים באמת תהליך המרות שהוא תהליך שנמשך עד היום.

<אריאלה טוקר: לי הפריע דבר אחד שאני לפחות לא יודעת עליו והוא הנושא שמי שלקח עורך דין - - -

עמרם מצנע: אבל את לא עונה לי על השאלה.

עמרם מצנע: יש 500 מורים שקיבלו כמקדמה יותר ממה שמגיע להם.

עמרם מצנע: אגב, כמה יש שקיבלו פחות?

<אריאלה טוקר: 10,000 מורים.

עמרם מצנע: ה- 10,000 האלה קיבלו מידית.

עמרם מצנע: אוקיי, יש כ- 500 שקיבלו יותר מדי - - -

<אריאלה טוקר: קצת יותר מ- 500.

עמרם מצנע: כאשר חישבתם את זה, האם שלחתם לאותם 500 מורים מכתבים שאומרים "כך וכך, אנחנו עומדים להוריד לכם ב- 12 תשלומים את ההפרש".

עמרם מצנע: האם עשיתם את זה?

<אריאלה טוקר: עשינו את זה.

<אריאלה טוקר: אנחנו גם מחויבים לעשות את זה מתוקף אותו סעיף.

<אריאלה טוקר: יש לנו את המכתבים עצמם.

<אריאלה טוקר: לא רק, אנחנו שלחנו להם חודש מראש.

<אריאלה טוקר: לגבי הסכומים לא עמדנו ב-12 התשלומים.

<אריאלה טוקר: יש כאלה שהורדנו להם עד 120 תשלומים, זה תלוי בגובה הסכום.

<אריאלה טוקר: לא רק ששלחנו, בסכומים גדולים התקשרנו, התקשרנו לאותם חייבים והודענו להם.

<אריאלה טוקר: זה באמת לא נעים לעשות.

<אריאלה טוקר: הורדנו להם עד 120 תשלומים.

<אריאלה טוקר: נכון שיש מעט - - -

עמרם מצנע: מה זה ה- 120 שהיא אומרת?

<אריאלה טוקר: עד 120 תשלומים לבעלי החוב הגבוה.

עמרם מצנע: מהם המקרים שהורידו לחלק מהמורים את כל השכר?

<אריאלה טוקר: לא.

<אריאלה טוקר: בתלוש השכר מופיע מידית, זו סוג של תצוגה בתוך התלוש, מגיע בתלוש ישר 0, כשיש נטו שלילי מופיע 0.

<אריאלה טוקר: ברגע שחשבי השכר ראו את הסכום 0 הם מיד הזרימו מקדמה בגובה החוב, כלומר המקדמות בגובה החוב ישר נשלחו להם.

<אריאלה טוקר: נכון שזה נראה 0, אבל לחשבון הבנק נכנסה מקדמה מידית ולפעמים באותו יום של השכר ולפעמים יום לפני.

שמעון אוחיון: באיזה סדר גודל המקדמה?

<אריאלה טוקר: בסדר גודל של החוב.

שמעון אוחיון: כדי לכסות את החוב.

שמעון אוחיון: אבל מה נשאר לו כשכר באותו חודש לאחר שקיזזתם?

<אריאלה טוקר: אחרי הקיזוז, יש חלוקה.

<אריאלה טוקר: בחודש הראשון הוא מקבל את 100% החוב מפני שבחודש הראשון כשמתגלה החוב אנחנו לא מקזזים.

<אריאלה טוקר: הקיזוז מתחיל חודש אחרי ואחר כך כהמשך חודש אחרי על פי הפריסה.

שלי יחימוביץ': הוא מקבל מענק בגובה השכר שנוכה - - -

<אריאלה טוקר: מקדמה.

שלי יחימוביץ': מקדמה, המקדמה על חשבון מה?

<אריאלה טוקר: כדי לכסות את אותה מקדמה שנוכתה.

<אריאלה טוקר: לדוגמה, חייב שהיה חייב 10,000 שקלים, בתלוש השכר כביכול ירד מלוא הסכום והוא מגיע לסכום 0.

<אריאלה טוקר: בבנק, בחודש הראשון הוא מקבל מקדמה על סך של 10,000 שקלים והחל מהחודש אחרי יש את הפריסה.

<אריאלה טוקר: זה אחרי שכבר הודענו לו, פורסים את החוב למשל ל-12 חודשים.

שלי יחימוביץ': את רוצה להגיד שההורדה האגרסיבית הייתה חד-פעמית?

<אריאלה טוקר: זאת לא הייתה הורדה אגרסיבית, היא הייתה כביכול הורדה אגרסיבית, מפני שהיא הצטיירה בתלוש כאפס.

<אריאלה טוקר: בפועל בבנק היא לא הופיעה.

שלי יחימוביץ': את יכולה להגיד לנו את זה באחריות שזה על כולם, על כול המורים?

<אריאלה טוקר: באחריות, על כולם.

<אריאלה טוקר: היו חלק שהיה נדמה להסתדרות שהיו טעויות.

<אריאלה טוקר: הם באו והביאו לנו ומיד תיקנו את העניין.

שמעון אוחיון: חלק מהמורים טענו שהם לא היו מודעים להסדר ההקפאה, שהם לא נכנסו להסדר ההקפאה.

שמעון אוחיון: חלק נכנסו - -

<אריאלה טוקר: מה זאת אומרת לא נכנסו?

שמעון אוחיון: כלומר, שעליהם לא חל.

שמעון אוחיון: כך לפחות אני קורא בעיתון ולכן אני מבקש לברר.

עמרם מצנע: עוד מישהו ממשרד החינוך?

עמרם מצנע: ממשרד האוצר נמצאים כאן מהחשב?

<מרדכי אלישע: שלום.

<מרדכי אלישע: אני מוטי אלישע סגן בכיר לחשב הכללי בנושא שכר ותנאי שירות.

<מרדכי אלישע: הנושא הזה הובא לידיעתי לפני הרבה זמן.

<מרדכי אלישע: בגדול, אנחנו לפי הוראת שלנו יכולים לפרוס עד 60 תשלומים.

<מרדכי אלישע: ברגע שאריאלה הביא את המקרה הזה היא קיבלה אישור לפרוס עד 120 תשלומים.

<מרדכי אלישע: בגלל שידוע לנו ששכר המורים הוא נמוך יחסית לעובדי המדינה פרסנו את זה פי שתיים.

<מרדכי אלישע: יותר מזה, רק במקרה שמורה יעזוב אז בסיום ההתחשבנות תיגבה היתרה.

<מרדכי אלישע: בגדול, ניתנה כאן הארכה מאוד מאוד גדולה.

<מרדכי אלישע: לפני שלושה שבועות פנתה אלי גם המנכ"לית מיכל כהן, וביקשה שנערוך דיון בעניין וגם להקפיא את ההורדות לבעלי הסכום הגבוה.

<מרדכי אלישע: נעתרנו לבקשתה - - -

שלי יחימוביץ': מה זה הסכום הגבוה?

<מרדכי אלישע: מעל 10,000 - - -

שלי יחימוביץ': בעצם אתם גובים רק מאלה שמרווחים פחות מ-10,000?

<מרדכי אלישע: לא.

<מרדכי אלישע: לא.

<מרדכי אלישע: גובים מכולם כרגע.

<מרדכי אלישע: ביקשתי ממנה לפנות לקובי אמסלם כי הוא ממונה על השכר והוא זה שאמור לתת לי את הוראת הביצוע.

<מרדכי אלישע: נכון לפני יומיים-שלושה קיבלתי מכתב מהסגן של קובי שהוא מעביר את זה להחלטה שלנו ושאנחנו נפעל בעניין.

<מרדכי אלישע: אנחנו נשב עם מיכל כהן ונמצא את הפתרון.

שלי יחימוביץ': ומה קורה עכשיו?

שלי יחימוביץ': מה יקרה במשכורת הבאה?

<מרדכי אלישע: במשכורת הבאה לכל אלה שהם מעל 10,000, כרגע עצרנו.

<מרדכי אלישע: אני מאמין כשנשב עם מיכל ועם המשרד נגיע לפתרון.

שלי יחימוביץ': מעל 10,000 שקל חוב?

<מרדכי אלישע: כן.

<מרדכי אלישע: חוב.

<מרדכי אלישע: התשלומים נעצרו למעשה.

<מרדכי אלישע: אני מאמין שאנחנו נחדש אותם.

<מרדכי אלישע: נבוא לקראת העובדים לגבי מספר התשלומים על מנת להקל עליהם.

<מרדכי אלישע: אנחנו לא יכולים לגבות מחלק ומחלק לא, בסופו של דבר - - -

שמעון אוחיון: ומ-10,000 ומטה יקזזו בבת-אחת?

<מרדכי אלישע: לא.

<מרדכי אלישע: לא.

עמרם מצנע: שמעון, הם הסבירו.

שמעון אוחיון: לא שמעתי.

שמעון אוחיון: מ-10,000 ומטה - - -

עמרם מצנע: הם הסבירו, תתקנו אותי אם אני טועה, שהם גובים חזרה עם החוב.

עמרם מצנע: ממשרד החינוך נאמר 120 תשלומים ואתה אומר 60 - - -

<אריאלה טוקר: 12 תשלומים עד 120 תשלומים.

<מרדכי אלישע: המקסימום שלנו הוא 60 לכלל שירות המדינה.

<מרדכי אלישע: במקרה הזה, נתנו חריגה פי שתיים, כלומר עד 120.

עמרם מצנע: זה מה שהוסבר ממשרד האוצר.

שלי יחימוביץ': לא.

שלי יחימוביץ': שמעון שואל לגבי אלה, שהחוב שלהם קטן מ-10,000.

שלי יחימוביץ': האם לגביהם נגמר הסיפור, לקחו מהם את כל מה שגבו באותן הורדות חד-פעמיות.

<מרדכי אלישע: הן לא חד-פעמיות - - -

שמעון אוחיון: הם נכנסים גם להסדר הפריסה, לכן לא הבנתי את ההבחנה בין 10,000 לבין למעלה מ-10,000.

שמעון אוחיון: אם כולם נכנסים לפריסה של בין 12 תשלומים ל-120 תשלומים, אז כולם ובוודאי כולל מי שהרוויח 9,000 שקל באותו חדש.

שמעון אוחיון: אני מקווה שלא קיזזו לו בבת-אחת והשאירו אותו בלי משכורת באותו חודש כי הוא מתחת ל-10,000 שקל.

<מרדכי אלישע: מי שיש לו חוב של 1,000 שקל, אין טעם לפרוס לו את החוב ל-120 תשלומים.

<מרדכי אלישע: במקרה הזה - - -

שלי יחימוביץ': תלוי.

שלי יחימוביץ': אם עובד מרוויח 4,800 שקל נטו, להוריד לו 1,000 שקל זה להוריד לו הרבה מאוד כסף.

<מרדכי אלישע: אני מסכים אתך, בעניין הזה.

<מרדכי אלישע: עד כמה שאני יודע לא הייתי במשרד, אבל מספר התשלומים תואמו עם העובדים.

<מרדכי אלישע: כלומר, ניתן להם איזשהו טווח והגיעו להסדר של כמה תשלומים.

עמרם מצנע: אולי נשמע את נציג ההסתדרות?

תמר זנדברג: סליחה, אוכל להוסיף כמה מילים אדוני?

תמר זנדברג: אני מבקשת להודות לשלי יחימוביץ, על היוזמה לדיון שהצטרפתי אליה.

תמר זנדברג: זו יוזמה עם ניסוח מאוד חד - - -

שמעון אוחיון: גם בשמי.

תמר זנדברג: וגם לך אדוני היושב ראש על ההיענות המהירה לדיון זה.

תמר זנדברג: אני מבקשת לומר אמירה עקרונית, לפני שאנחנו מגיעים לחישוב ולגבייה ורק אחר כך להתייחס לגבייה האלימה כמו שחברת הכנסת שלי יחימוביץ ניסחה את זה.

עמרם מצנע: סליחה, אבל מההסבר של משרד החינוך, יתכן שהיו מקרים יוצאי דופן, אבל לא שמענו על אלימות בגבייה.

תמר זנדברג: יש כאן מצב, זה לא שוק אפור וגם לא שוק חובות בין אנשים פרטיים בשוק החופשי.

תמר זנדברג: כאן יש מצב שהחוב כביכול מוגדר בין רשות ממלכתית-ממשלתית-ציבורית לבין אדם, אזרח, אדם או אישה, כמובן שבהרבה פעמים אישה, אנשים פרטיים שהם עובדים.

תמר זנדברג: חלה טעות ואני לא יודעת למה, בתום לב, בגלל טעות חישוב, טעות סופר, טעות אנוש, טעות כלכלית – אינני יודעת למה - - -

עמרם מצנע: המעבר ל"אופק חדש".

עמרם מצנע: אגב, אלו הם לא רק 500.

עמרם מצנע: לפי דבריהם יש 8,000 שקיבלו פחות מדי.

<מרדכי אלישע: שילמנו 40 מיליון שקל מיד, 40 מיליון שקל במזומן לכל אלה - - -

עמרם מצנע: אבל זאת לא טעות.

עמרם מצנע: זו הייתה מערכת חישובים מסובכת שלקח - - -

תמר זנדברג: כן, אבל זו מערכת חישובית מסובכת, ממוחשבת והכול טוב ויפה.

תמר זנדברג: עבור האדם זו המשכורת שלו, זה החיים שלו, זה שכר הדירה שלו וזה האוכל שלו.

תמר זנדברג: גם כך, כמו שאנחנו כולנו יודעים, אנחנו מדברים על מורות שנמצאות במשכורות הנמוכות.

תמר זנדברג: קודם כל צריך להבין, שזו מערכת שונה לגמרי ואנחנו לא עוסקים כאן בגביית חוב רגיל.

תמר זנדברג: אני בהחלט חושבת שקודם כל צריך להעמיד את השאלה, האם בכלל היה צריך לגבות את החוב הזה ובאיזה אופן?

תמר זנדברג: לי זה בכלל לא מובן מאליו - - -

עמרם מצנע: מישהו שקיבל שכר שלא מגיע לו, האם הממסד גובה אותו ואיך?

תמר זנדברג: נכון.

תמר זנדברג: אני מבקשת להעלות - - -

עמרם מצנע: את חושבת שלא צריך לגבות?

תמר זנדברג: אני חושבת שקודם כל גם זה לא מובן מאליו.

תמר זנדברג: זה לא חוב - - -

עמרם מצנע: אני שואל אותך מה דעתך?

תמר זנדברג: אני בהחלט חושבת, שאם יש טעות שהיא לא בין אדם לחברו ולא בין מוסד פרטי לאדם פרטי ולא בין מוסדות - - -

שמעון אוחיון: מפעל הפיס.

תמר זנדברג: זה לא מפעל הפיס.

תמר זנדברג: זה משרד ממשלתי, זה ביטוח לאומי.

תמר זנדברג: אני חושבת שזה בטח לא דבר שאנחנו צריכים לדלג מעליו כמובן מאליו.

תמר זנדברג: זאת אומרת שיש כאן טעות, כאן אני מגיעה לשאלה של איך וכמה ובאיזה אופן.

תמר זנדברג: אתם באמת מסתכלים על המטריה הכללית, במיקרו יש נשים ואנשים, יש כאלה ששמותיהם התפרסמו, יש מורה שהפכה חסרת בית.

תמר זנדברג: אני מצטטת: "בוקר אחד כשהגעתי לעבודה לבית הספר כרגיל, מספרת אור מרתון, מורה מצטיינת למדעים לשעבר, 'צלצל פתאום הטלפון ובעלת הבית שלי הייתה על הקו, היא הודיע לי שלא שלמתי שכר דירה.

תמר זנדברג: כך גיליתי בלי שום הכנה מראש שהצ'ק של השכר שלי לא הופקד כי אין לו כיסוי.

תמר זנדברג: לא הבנתי איך זה יתכן עד שצלצלתי לבנק וגיליתי שהמשכורת שלי לא הופקדה באותו חודש".

תמר זנדברג: אני מבינה, אתם מסתכלים על המקרו, אבל קחו בחשבון שבסוף השרשרת הזאת יש אנשים, המורה הזאת ממשיכה - - -

עמרם מצנע: תמר, לפי מה שהם הסבירו זה לא היה אמור לקרות בכלל.

עמרם מצנע: אני מציע, בואי נתן להם, אנחנו רוצים לשמוע.

עמרם מצנע: בדיונים אצלי אני לא רוצה סיסמאות, אני רוצה להבין לעמוק מה הייתה הבעיה, האם באמת הייתה כאן שגיאה, האם היה כאן מעשה לא נכון ומה צריך לתקן.

עמרם מצנע: לפחות בשלב הזה אנחנו שמענו את אנשי משרד החינוך ומשרד האוצר.

עמרם מצנע: אני רוצה לשמוע את ההסתדרות ואחר כך נשמע את המורים.

שלי יחימוביץ': תמר, מה שהם טענו, מורים שקיבלו 0 בתלוש השכר, בו בחודש הם הכניסו לבנק מקדמה.

<אריאלה טוקר: בו ביום.

עמרם מצנע: כלומר לא היה אמור לקרות לפי דבריהם.

תמר זנדברג: אם כך זה לא היה אמור לגרום למצב שלמורה אין כסף בבנק ולכן שכר הדירה לא יורד.

תמר זנדברג: לכן אני רק רוצה לעשות נקודה.

תמר זנדברג: יכול להיות שאם קרה מקרה כזה והוא היה בטעות, אני לא אומרת שמישהו עשה כוונת זדון.

עמרם מצנע: הם אומרים שלא היה אמור לקרות.

תמר זנדברג: אני רק מעבירה את הנקודה, בסוף השרשרת הזאת יש בני אדם, בעיקר בנות אדם, בדרגת השכר הנמוכה ביותר.

תמר זנדברג: הטעות הזאת עבור חלקן הייתה קרדינלית ברמה קיומית.

עמרם מצנע: אבל לא הוחלט שהייתה טעות.

תמר זנדברג: מהנקודה הזאת בואו נתחיל את הדיון.

<גד דיעי: שלום, אני ממלא מקום מזכ"ל הסתדרות המורים.

<גד דיעי: תחילה אני מבקש להבהיר, שיש טעויות שהמורה יכול לראות אותן בעיניים וחובתו להודיע גם למשרד החינוך.

<גד דיעי: למשל, אם סכום ותק עשר שנים מופיע במקומו 15 שנים.

<גד דיעי: אנחנו אומרים 'מחובתך - - -

שלי יחימוביץ': למה הוא צריך לעשות בדיקה של התלוש שלו?

שלי יחימוביץ': אני לא בודקת את התלוש שלי אף פעם, לי אין מושג מה כתוב בו.

עמרם מצנע: תני לו לסיים.

שלי יחימוביץ': אבל יש כאן את הסרת חובה, בנאדם שמקבל שכר - - -

<גד דיעי: ההשכלה שלי היא תואר ראשון 0-3 ואני רואה 0-2, אז כמו שאני רואה טעות הפוכה ואני רץ מהר למשרד החינוך כדי לזכות אותי, זו מחובתי.

<גד דיעי: אבל ההמרה - - -

שלי יחימוביץ': לא נכון.

עמרם מצנע: שלי, זו דעתך אבל תני לו להשמיע ולהציג את מה שהוא רוצה להציג.

<גד דיעי: את ההמרה, המורה לא יבין אותה לעולם.

<גד דיעי: כי ההמרה, מהיום הראשון שנכנס ל"לאופק חדש" ולקחו טרום "אופק חדש" בתלוש, חיברו את הכול והוסיפו לו את התוספת, לאחר מכן קבעו לו את הדרגה בדירוג.

<גד דיעי: הוא לא מבין אם זה 4,5, או 6.

<גד דיעי: מכאן הטעות.

<גד דיעי: ברגע שטעו ונתנו 4 במקום 6.

<גד דיעי: אם במהלך השנה הראשונה כשנכנסו לבית הספר בדקו וראו את הטעות, הבעיה היא לא כל כך קשה.

<גד דיעי: אחרי חודשיים-שלושה בדקנו ויש טעות, אז בוא נסדיר את החוב.

<גד דיעי: אבל אחרי חמש-שש שנים פתאום בודקים ואומרים לך מגיע 4 ונתנו לך 6.

<גד דיעי: בין 4 ל-6 זה 15%, כל דרגה 7.5%.

<גד דיעי: תרגם את ה- 15% לחמש-שנים שנים ותראה את הסכום שמגיע ל-100 אלף שקל.

<גד דיעי: המורה לא יכול להבין את זה.

שמעון אוחיון: גד, גם לא הייתה הכנה?

שמעון אוחיון: לא הודיעו לאף אחד.

<גד דיעי: הם לא הודיעו להם, לא במכתבים ולאחרונה שלחתם הודעה בטלפון.

<גד דיעי: בטלפון, המורה מתמוטטת ונופלת.

<גד דיעי: רק לפני חודש-חודשיים, המזכירה בכתה ולא ידעתי מה קרה, חשבתי שמשהו קרה במשפחה, אז היא אמרה "אני לא יכולה לשמוע את זה".

<גד דיעי: במקום להזמין אותו, להסביר, לבדוק את האפשרויות – זה לא נעשה.

<גד דיעי: אנחנו הגענו להסכם האחרון, הוא מקובל עלינו אם הוא יתממש, מקובל עלינו שעד 10,000 שקל, בגובה 10,000 מזמינים את המורים, עושים יחד אתו את הבדיקה.

<גד דיעי: גם אנחנו מומחים שבודקים יחד אתם.

<גד דיעי: כשיתברר שהטעות היא אכן טעות, יכולים להגיע עם המורה להסדר חוב מסודר.

<גד דיעי: מעל 10,000 שקל.

<גד דיעי: 20-30 אלף הוסכם שתהייה הקפאה מוחלטת, הקפאה עד שנגיע להסדר ביחד.

<גד דיעי: אם עומדים בהסכם הזה - - -

תמר זנדברג: אלה שפחות מ- 10,000 שקל לא הייתה להם הקפאה?

תמר זנדברג: בחוב של מתחת ל- 10,000 שקל לא הייתה הקפאה?

<גילה קליין: הם הבטיחו להקפיא, הם לא הקפיאו.

עמרם מצנע: גילה, לא להתפרץ.

עמרם מצנע: תאמינו לי, הוויכוחים רק עם עובדות.

<גד דיעי: הסכמנו וגם היום אנחנו מסכימים - - -

<גילה קליין: זה אבסורד, מדובר בבני אדם, איך אפשר לעשות דבר כזה?

עמרם מצנע: גילה, גילה, אני קורא אותך לסדר.

עמרם מצנע: בבקשה.

<גד דיעי: הסתדרות המורים נתנה את הסכמתה להקפאה.

<גד דיעי: אם המשרד, החשבות מסכימים ומיישמים את ההסכם הזה ולא שביום בהיר אחד יתחילו להוריד מהם, אז נצטרך לצאת למאבק כולל שביתה.

<גד דיעי: אנחנו מסכימים שתהייה הקפאה, נגיע להסכם ביננו - - -

תמר זנדברג: סליחה, אם המנכ"לית הודיעה על הקפאה גורפת, למה הסכמתם להקפאה רק - - -

<גד דיעי: הדרישה שלנו היא למחוק את החוב, זו הדרישה שלנו, אבל עד לניהול המשא ומתן ביננו שלא יורד שקל אחד.

<רינה אסא: אפשר להשלים?

<רינה אסא: אני עוזרת מקצועית למזכ"ל הסתדרות המורים.

<רינה אסא: הסכם ההקפאה זה הסכם כתוצאה ממשא ומתן שלנו עם משרד החינוך ומשרד לאוצר.

<רינה אסא: שיהיה ברור, שזאת הייתה דרישה שלנו.

<רינה אסא: אנחנו לא בעד לנכות ממורים בצורה אלימה.

<רינה אסא: ברגע שנודע לנו סיפור הניכויים נכנסנו למשא ומתן עם מנכ"לית משרד החינוך.

<רינה אסא: אנחנו הגענו להסדר ביניים, קודם כל כדי שתהייה איזו רגיעה ושקט במערכת.

<רינה אסא: עד 10,000 שקל.

<רינה אסא: כולם יודעים שעומדים מאחורי זה בני אדם שיש להם התחייבויות ושיש להם שכר דירה והכול.

<רינה אסא: עדיין זה סכום שאפשר להגיע לפריסה של תשלומים.

<רינה אסא: המורים יכולים לעמוד בזה עד שנגיע להסדר קבוע וראוי ושיהיה מקובל גם עלינו וגם על המורים.

<רינה אסא: כל מורה שפנה אלינו אם קרה לו מקרה כזה, אנחנו מיד פנינו למשרד החינוך ומיד זה סודר.

<רינה אסא: אם זה קרה זה קרה בטעות ולא משום שלמשהו היה זדון.

<רינה אסא: אם הייתה הסכמה עד ל-10,000 שקל עם מנכ"לית משרד החינוך – זה בהסכמה שלנו.

<רינה אסא: עכשיו כשיש רגיעה פחות או יותר במערכת והמורים קצת רגועים, כל אלה שיש להם ניכויים בסכומים גדולים, המערכת שלהם כרגע מוקפאת.

<רינה אסא: אנחנו יכולים לנהל משא ומתן עם כל הצדדים, לראות איך אנחנו יכולים לפתור את הבעיה הזאת.

<רינה אסא: אנחנו יודעים ש"אופק חדש" נכנס בשנת 2007 ומשרד החינוך היה באמת צריך להיערך להעביר 100 אלף מורים ממערכת שכר אחת למערכת שכר שנייה.

<רינה אסא: זה לא מהלך קל ולכן נתנו למשרד החינוך את האפשרות מדי חודש כשנכנסו מורים ל"אופק חדש" לעשות את הבדיקות לכאן ולכאן.

<רינה אסא: מי שקיבל יתר יתוקן, מי שקיבל פחות שיקבל בחזרה.

<רינה אסא: לכן זה מה שעומד כרגע בפרק.

<רינה אסא: שום דבר לא אלים, הכול מוקפא ונגיע להסכם שיהיה מקובל על כולם.

עמרם מצנע: המורה שירי גולדצאקר, בבקשה.

<שירי גולצאקר: קודם כל אני רוצה לומר תודה רבה לחברת הכנסת שלי יחימוביץ שמלווה אותי מהיום הראשון וכינסה את הדיון הזה.

<שירי גולצאקר: זה דיון חשוב.

<שירי גולצאקר: שמי שירי, אני מורה בוגרת אקדמאית להוראה בתחום ההייטק, בעלת תואר שני.

<שירי גולצאקר: נכנסתי לתחום ההוראה לפני שש שנים באמת מתוך רצון לשנות, מתוך קריאה של משרד לחינוך לנו האקדמיים לוותר על המשכורות שלנו ולהיכנס למערכת החינוך.

<שירי גולצאקר: אני חושבת שכל העניין פה, כל הדיבור פה העל החוב הזה, צריך לדבר עליו אחרת לגמרי.

<שירי גולצאקר: חוב זה משהו שאתה קיבלת כאילו יותר.

<שירי גולצאקר: כשאני נכנסתי למשרד החינוך, חילקתי כאן דפים לכולם כדי שתראו על מה אני מדברת, המשכורת שסוכמה איתי הייתה 5,500 שקל בחודש.

<שירי גולצאקר: אם מישהו כאן חושב שזאת משכורת יתר לבחורה עם תואר שני ועשר שנות ניסיון בשוק העבודה, אז שיקום ויאמר.

שמעון אוחיון: למשרה שלמה?

<שירי גולצאקר: כן, תפתח.

<שירי גולצאקר: שמתי לכם את תלוש המשכורת שלי, משרה מלאה.

עמרם מצנע: לא, אין לנו ויכוח שהשכר של המורים הוא שכר נמוך.

שמעון אוחיון: תואר שני, 5,500 שקל.

עמרם מצנע: אין על זה ויכוח, לא על זה הדיון.

<שירי גולצאקר: אני יודעת שמכל עשר שנותיי בשוק העבודה כאשר מסכמים אתך חוזה עבודה, זה חוזה העבודה.

<שירי גולצאקר: חוזה העבודה שסוכם איתי הוא מורה מן המניין.

<שירי גולצאקר: נכנסתי עם תואר שני ללא תעודת הוראה, סוכם שהיות ויש לי תואר שני יש זמן תוך כדי עבודה להשלים את תעודת ההוראה שלי.

<שירי גולצאקר: אני מורה מן המניין המתקדמת בדרגות כמו כל המורים, זה כתוב בתלוש המשכורת שנתתי לכם.

<שירי גולצאקר: כשחותמים חוזה עם עובד החוזה מחייב את המעביד.

<שירי גולצאקר: אני לא אמורה לחשוב שאולי ב"אופק חדש" יש סעיף שהם לא הסתכלו עליו ולכן אני צריכה לבדוק את חוזה העבודה שלי.

<שירי גולצאקר: נחתם חוזה עבודה אתי.

<שירי גולצאקר: שש שנים אני עובדת.

<שירי גולצאקר: סוכם איתי שעלייה בדרגה מותנת ב-60 שעות השתלמות, שאני עושה בזמני החופשי.

<שירי גולצאקר: בייביסיטר עלי, זמן חופשי עלי והתמורה העלאה בדרגה.

<שירי גולצאקר: כך עשיתי.

<שירי גולצאקר: פה יש גם את כל השעות שעשיתי.

<שירי גולצאקר: לאחר שש שנים, ביום בהיר אחד ללא הודעה לא מראש, לא בטלפון ולא בכלל ובניגוד למה שנאמר כאן, פתחתי את תלוש המשכורת שלי שאני אמורה לשלם אתו משכנתה ולהאכיל אתו את הילדים שלי.

<שירי גולצאקר: 0 שקלים בבנק ללא שום הודעה מוקדמת - - -

עמרם מצנע: 0 שקלים בתלוש ובבנק?

<שירי גולצאקר: לא בתלוש, בבנק.

<שירי גולצאקר: תלוש משכורת, זו עבירה פלילית, מועבר במינוס.

<שירי גולצאקר: כל מרכיבי השכר שלי מועברים במינוס.

<שירי גולצאקר: העברתי לכם את המבטחים שלי, הם הוציאו לי מהפנסיה 14 אלף שקל והעבירו אותם במינוס.

<שירי גולצאקר: יש כאן דוח שמראה את זה, זה לא הוחזר עד היום.

<שירי גולצאקר: כל מה שנאמר פה היום אין לו קשר למציאות.

<שירי גולצאקר: - - -

שמעון אוחיון: גם מתוך הפנסיה?

<שירי גולצאקר: גם מתוך הפנסיה.

<שירי גולצאקר: תסתכלו בדפים.

<שירי גולצאקר: הדברים האלה הם פגיעה בשכר המינימום, פגיעה בכבוד האדם.

<שירי גולצאקר: כל הדברים האלה הן עבירות פליליות שאם היו עושים אותם - - -

עמרם מצנע: שירי, שאלה אליך.

עמרם מצנע: הסכום בסוף הוחזר?

<שירי גולצאקר: אני מספרת.

<שירי גולצאקר: אני פשוט רוצה שתבינו שכל מה שנאמר פה עד עכשיו, הקשר בינו לבין המציאות מקרי לחלוטין.

<שירי גולצאקר: יפה מה שאומרים כאן, זה מקרי לחלוטין.

<שירי גולצאקר: אני אחת ויש 500 כמוני.

<שירי גולצאקר: מיוזמתי פניתי למשרד החינוך, אחרי שהבנתי שכנראה אני לא אוכל לשלם משכנתה החודש.

<שירי גולצאקר: נאמר לי "כן, נזכרנו שכשהעסקנו אותך עשינו טעות, לא היינו צריכים לתת לך גם את ה- 5,000 שקל, גם זה היה יותר מדי.

<שירי גולצאקר: חוץ מזה, לא היינו צריכים לתת לך דרגות".

<שירי גולצאקר: גם זה יש פה.

<שירי גולצאקר: "עכשיו אנחנו שוללים לך את כל ה- 180 שעות שהשתלמת, את לא מקבלת עליהן דרגה, מחזירים אותך לדרגה 1".

<שירי גולצאקר: זאת אחרי שהייתי דרגה 2.

<שירי גולצאקר: אף אחד לא משלם לי את ה- 180 שעות האלה, אף אחד לא משלם לי את הזמן שלי, אף אחד לא משלם לי את הבייביסיטר, לוקחים לי את הפנסיה, נכנסים לתוך המבטחים שלי על דעת עצמם, מוציאים לי 14 אלף שקל מהפנסיה.

<שירי גולצאקר: ועוד נאמר לי "מה את עושה עניין"?

<שירי גולצאקר: אני הקלטתי את השיחות.

<שירי גולצאקר: אם אתם לא מאמינים לי אני מוכנה להוציא את הטלפון.

<שירי גולצאקר: אמרו לי "כולה 18 אלף שקל.

<שירי גולצאקר: יש כאלה עם 100 אלף, מה את עושה עניין?" אז אמרתי להם "אפשר לקבל דף חשבון כדי לראות איך הגעתם ל-18 אלף שקל?".

<שירי גולצאקר: אמרו "לא, את צריכה להאמין לנו".

<שירי גולצאקר: עד היום, גם את כל זה יש לי בכתב, למרות התכתבויות חוזרות ונשנות איתם הם לא מוכנים לתת לי דף חשבון.

<שירי גולצאקר: את הכסף הורידו, אבל הסבר איך הם הגיעו לחוב – לא.

<שירי גולצאקר: אמרתי להם "אתם אפילו לא הוצאה לפועל, גם בהוצאה לפועל אתה צריך להביא מסמכים".

עמרם מצנע: האם הכסף הוחזר בסופו של דבר?

<שירי גולצאקר: לא.

<שירי גולצאקר: התשובה היא לא.

עמרם מצנע: עד לרגע זה?

<שירי גולצאקר: ההתנהלות כאן היא התנהלות של שוק אפור.

עמרם מצנע: שירי, אני שואל אותך שאלה פשוטה.

עמרם מצנע: האם עד לרגע זה הכסף לא הוחזר.

<שירי גולצאקר: עד לרגע הזה הכסף למשכורת הוחזר.

<שירי גולצאקר: יש לי כאן את המשכורת האחרונה, כתוב פה "חוב עומד".

<שירי גולצאקר: למבטחים הכסף לא הוחזר.

<שירי גולצאקר: 14 אלף שקל שנגנבו ממני, אני אומרת 'נגנבו' כי זו עבירה פלילית, הם לקחו בלי רשותי, עד היום לא הוחזרו.

<שירי גולצאקר: יש לי התכתבות עם משרד החינוך מהיום בבוקר שאמרו "תפנו למבטחים, זה לא אנחנו זה הם".

<שירי גולצאקר: זאת ההתנהלות.

שמעון אוחיון: אדוני היושב ראש, אם הכסף הוחזר אז היא זוכה - - -

עמרם מצנע: חבר הכנסת אוחיון, אני לא הבעתי דעה, שאלתי שאלה.

<שירי גולצאקר: הכסף לא הוחזר כי יש סעיף במשכורת שאומר "חוב עומד, 18 אלף" ובמבטחים 14 אלף - - -

עמרם מצנע: שירי, את עונה לי תשובה - - -

<שירי גולצאקר: אמרתי, 14 אלף למבטחים, לא הוחזר שקל.

עמרם מצנע: מה כן הוחזר?

<שירי גולצאקר: אחרי שאני אמרתי להם שאני אגיש תלונה במשטרה על גניבה אם תוך 24 שעות לא מחזירים לי את הכסף שלקחו ללא שימוע, ללא הודעה וללא שום הסכמה שלי - - -

עמרם מצנע: שירי, מה הוחזר?

<שירי גולצאקר: אמרתי, הוחזרה לי המשכורת.

<שירי גולצאקר: הוחזר לי הכסף לבנק.

<שירי גולצאקר: מיותר לציין שללא שום ריבית ושום החזר על הריבית שאני שילמתי לשבועיים שלא קיבלתי משכורת, שום דבר.

<שירי גולצאקר: הכסף למבטחים עד היום לא הוחזר.

<שירי גולצאקר: 14 אלף שקל.

<שירי גולצאקר: הדרגות שלי לא הוחזרו לי.

<שירי גולצאקר: נשללו ממני הדרגות שלי.

<שירי גולצאקר: שעות ההשתלמות לא הוחזרו לי.

<שירי גולצאקר: אני אתבע את כל מה שמגיע לי.

<שירי גולצאקר: זה הרבה יותר מ-18 אלף שקל בבית משפט.

עמרם מצנע: גילה בבקשה.

<גילה קליין: כיושבת ראש סיעת נחל אני רוצה לומר לך, אני משמשת פה להרבה עובדי הוראה במערכת החינוך.

<גילה קליין: מיולי, כשכל הסיפור הזה התפוצץ וחשפנו אותו וביקשנו גם משר החינוך להתערב וגם מחברי הכנסת ופנינו לקיים את הדיון הזה, אני שמחה שהוא מתקיים.

<גילה קליין: להראות לך באיזו דרך מתקיים הזלזול של מערכת החינוך כלפי עובד הוראה.

<גילה קליין: המכתבים שהגיעו הם מכל הארץ.

<גילה קליין: מה שסיפרה כאן שירי זה מקרה קטן.

<גילה קליין: אני אומרת לך, המכתבים, אם אתה קורא את הדברים שעולים, הפגיעה בעובד הוראה, הזלזול והיחס לאחר שהמורה ראה את תלוש השכר 0, הבאתי לך צילומים.

<גילה קליין: 0 בבנק, אין משכורת ורק אחרי שהמורה ראה את זה והרים טלפונים.

<גילה קליין: ההתייחסות והזלזול לאותו עובד הוראה להגיד לו 'אדוני, מה אתה רוצה, אתה חייב לנו, עכשיו נגיע אתך להסדר'.

<גילה קליין: הפגיעה הקשה היא גם מתוך חבריי מהסתדרות המורים שפנו לעובדי ההוראה ואמרו להם "קיבלתם ביתר, נכון שאנחנו יודעים את חוק תנאי העבודה, קיבלתם ביתר ועכשיו תפרסו תשלומים.

<גילה קליין: אנחנו מוכנים לבוא לכם לעזר".

<גילה קליין: יש לי תכתובות והקלטות של מורים.

<גילה קליין: הם מוכנים להיות לעזר, אבל "אנחנו נהייה מוכנים ללכת אתכם למשרד החינוך לפרוס כך וכך את התשלומים".

<רינה אסא: ממש לא נכון, זה לא נכון.

עמרם מצנע: רינה, אני אתן לך הזדמנות להגיב.

<גילה קליין: הדברים, תאמינו לי שאני לא מדברת אם אין הקלטות, אם אין מסמכים.

<גילה קליין: אני רוצה לומר לך כדי שכאן חברי הוועדה ישמעו.

<גילה קליין: אנחנו התרענו, אנחנו הגשנו מסמכים גם לוועדת החינוך הקודמת ואמרנו שרפורמת "אופק חדש" מביאה קשיים רבים לעובדי ההוראה.

<גילה קליין: אחד הדברים, כרגע זה רק קצה הקרחון, אתה תשמע עוד מעט את הסיפור שיצטרך לעלות כאן לוועדה, כל הנושא של הקפאת דרגות שכר.

<גילה קליין: מה קרה, עובדי ההוראה למדו, הכשרו את עצמם, השקיעו שעות שלוש שנים, שנתיים.

<גילה קליין: בא משרד החינוך שולח מסמך אנונימי ומודיע על הקפאה.

<גילה קליין: רבותיי, זה לא יכול להיות.

<גילה קליין: אני מצטטת לכם, תקשיבו טוב, מורה כתבה פוסט.

<גילה קליין: את ציינת מישהי אחרת ואני אספר סיפור אחר.

<גילה קליין: היא כתבה פוסט: "אני במצב כלכלי קשה, 7.5 בערב גזברות משרד החינוך מרימה אלי טלפון".

<גילה קליין: המורה מתקשרת אלי בחיל ורעדה ואומרת לי "טוב שהתקשרת אלי גילה, את לא מבינה מה שהם עושים.

<גילה קליין: 7.5 בלילה הם רוצים תשובה, 'תגידי איך את רוצה שנפרוס לך את התשלומים?

<גילה קליין: איך את פונה בכלל לערוצי תקשורת, את צריכה להגיד תודה רבה שלא גבינו ממך יותר.

<גילה קליין: את יודעת כמה אנשים משלמים, 80-90 אלף שקל".

<גילה קליין: אני הולכת לומר לך דוגמה נוספת, יש טבלה מסודרת.

<גילה קליין: אף אחד לא יודע לנהל נכון מהי הדרגה הנכונה של עובד הוראה.

<גילה קליין: אז למה להאשים ציבור גדול של עובדי הוראה?

<גילה קליין: מה המורה יודע אם נתנו לו דרגה 6, החליטו בשבילו דרגה 5, אחרי שש שנים.

<גילה קליין: סליחה חברי וועדת החינוך, חשוב שתקשיבו לי, אלו דברים מתוך מהשטח.

<גילה קליין: אתה מסתכל ורואה שאף אחד לא יודע תשובות.

<גילה קליין: מצנע, זה להיות בהלם.

<גילה קליין: היום הם מבקשים.

<גילה קליין: בוא שב עם מורה, עם מחנך, אבל לצערי הרב הם לא יודעים, הם מסכנים.

<גילה קליין: גם הם מסכנים במשרד החינוך, הם לא יודעים, אין מי שמבין בזה.

<גילה קליין: אז מה, היום אתה תאשים עובד הוראה ששש שנים קיבל שכר והוא יידרש לשלם 100 אלף שקל או 10 אלף?

<גילה קליין: אותי זה לא מעניין.

<גילה קליין: צריך להקפיא את התהליך הזה ולא רק להקפיא, לדרוש הפסקת הניכויים והחזר הניכויים לעובדי הוראה.

<גילה קליין: מה זה הדבר הזה?

<גילה קליין: איפה נשמע שיהיה בזיון כזה?

<גילה קליין: רק לציבור חלש, זה מה שכואב לי.

<גילה קליין: נותנים הזדמנות לרמוס את הזכויות שלו בכל דרך.

<גילה קליין: רק לציבור כזה מאפשרים שלא תהייה לו הגנה.

<גילה קליין: אני מבקשת מהנשיאות הזאת.

<גילה קליין: אדוני היו"ר, אנחנו נפגשנו כמה פעמים ולך ערך החינוך מאוד חשוב.

<גילה קליין: יש פה חברים כמו שלי שנאבקה, ואיציק ותמר.

<גילה קליין: קחו על עצמכם, בואו ותדרשו בדק בית.

<גילה קליין: החברים שלי מכל הארץ מסיעת נחל, אנשים מקריית שמונה, אנשים פעילים מחנכים מנהלים רוצים לבוא לחשוף בפניכם את האמת.

<גילה קליין: תעשו את זה.

<שירי גולצאקר: שכחתי לומר, כשיצאתי לתקשורת איימו עלי ממשרד החינוך שאסור לי לדבר יותר.

<שירי גולצאקר: זו גם פגיעה בחופש הביטוי.

<שירי גולצאקר: סגרו לי את הפה.

<שירי גולצאקר: התקשרו אלי הביתה ואמרו לי 'אסור לך, את עובדת ציבור.

<שירי גולצאקר: אוי ואבוי לך אם את עוד פעם מתראיינת'.

יוסי שריד: שלום.

יוסי שריד: אני יוסי שניידר ולידי יושבת זוגתי מורן, שהיא מורה ומחנכת בבת ים.

יוסי שריד: אני ניהלתי כל הזמן את המאבק אל מול משרד החינוך, אל מול הסתדרות המורים, אל מול התקשורת כי פשוט סתמו לה כל הזמן את הפה ואיימו עליה שאם היא תעשה מהלכים כאלה ואחרים - - -

<מורן וידבסקי שניידר: לא רק.

<מורן וידבסקי שניידר: זה גם בשעות הפעילות שלהם, אני עובדת.

יוסי שריד: כן.

יוסי שריד: הם ביקשו ממני הרבה פעמים שהיא תפנה אליהם בזמן שהם עובדים כשהיא מורה.

יוסי שריד: אם הייתי צריך לפנות אליהם ולאמוד את השעות שאני העמדתי מולם היא לא הייתה מלמדת שלושה החודשים.

יוסי שריד: אפס.

יוסי שריד: אבל זה לא רלוונטי כרגע.

יוסי שריד: אנחנו קיבלנו מכתב ממשרד החינוך על חוב מעל 95 אלף שקל.

יוסי שריד: פנינו באותו רגע במייל חוזר לגזברית שלנו, איזבלה אידלמן לברר.

עמרם מצנע: גזברית?

עמרם מצנע: מה זאת אומרת "שלנו"?

יוסי שריד: של משרד החינוך, אחראית על המחוז של אשתי.

יוסי שריד: לא קיבלנו מייל, זה היה יום חמישי בערב.

יוסי שריד: עברנו שישי-שבת עם הרבה ניסיון להבין.

יוסי שריד: ביום שני יש קבלת קהל, נסענו ישירות להיפגש עם דלית להב.

יוסי שריד: נכנסנו, ממש, התפרצנו לדלת כי אחרת היינו צריכים לקבוע פגישות בלתי אפשריות.

יוסי שריד: ישבה שם גזברית מחוז תל אביב דלית להב וגברת בשם אפרת שהיא הרכזת של כל עניין גזברות מחוז תל אביב.

יוסי שריד: אפס תשובות.

יוסי שריד: הן לא יודעות איך נעשה החוב, למה גבו אותו, הן לא יודעות להגיד לנו מהי הפריסה.

יוסי שריד: בעצם הם עשו חישוב של 95 אלף שקלים.

יוסי שריד: איך הם הגיעו לסכום הזה ולא ל-200 אלף שקל ולא 20 אלף שקל, אף אחד לא יודע.

יוסי שריד: הפנו אותנו למחלקת כוח אדם.

יוסי שריד: מחלקת כוח אדם לא ידעה דבר, 'תלכו לארכיב להוציא תיק'.

יוסי שריד: הלכנו לארכיב ומסתבר שכל התיק שלנו נעלם.

יוסי שריד: מסכן הארכיב.

יוסי שריד: בארכיב אמרו לנו 'זה דבר שקורה הרבה כי עבורו משרדים, הרבה תיקים הלכו לאיבוד.

יוסי שריד: אנחנו לא יודעים לעשות לכם את החישוב, לא יודעים להסביר לכם את כל הדברים האלה'.

שלי יחימוביץ': מזעזע.

יוסי שריד: אז אנחנו צריכים להתחיל הכול מאפס.

יוסי שריד: דרגה, הורידו אותנו מדרגה 6.5 לדרגה 1.

יוסי שריד: זה אומר הפסד השתכרות עתידית של 2,000 שקל בחודש.

יוסי שריד: לא מספיק שהם רוצים לגבות מאתנו כסף, 800 שקל הם רוצים לגבות מאתנו למשך 10 שנים קדימה, כאילו קניתי דירה ממשרד החינוך.

יוסי שריד: הפסד עתידי של 2,000 שקל השתכרות.

יוסי שריד: פנינו להסתדרות המורים, אני לא מדבר כאן על גד כי עם גד בסופו של דבר ישבנו ודיברנו.

יוסי שריד: הסתדרות המורים, התשובה הייתה כשפנינו אליהם 'קיבלתם, תחזירו'.

יוסי שריד: זאת התשובה שהייתה חד וחלק.

יוסי שריד: שיחות אינספור עם הסתדרות המורים.

יוסי שריד: ביקשנו ייעוץ משפטי, הם סרבו להעניק לנו.

יוסי שריד: ביקשנו חישוב שכר הם סרבו להעניק לנו.

יוסי שריד: פניתי לגזברית - - -

<גד דיעי: הסתדרות המורים לא אמרה 'תחזירו'.

<גילה קליין: יש כאן הקלטות.

עמרם מצנע: גד וגילה, חברים זה לא המקום להתנצח עכשיו.

יוסי שריד: כשפניתי להסתדרות המורים, פניתי ליושב ראש מחוז בת ים, יהושע קרני.

יוסי שריד: שוב, אני לא מדבר על גד כי עם גד ישבתי לפני שבוע והוא אמר שהוא ינסה לעזור.

יוסי שריד: אחרי שלושה חודשים בסופו של דבר הסכימו להיפגש.

יוסי שריד: כשישבנו עם גד, הסתדרות המורים מה שהיא מנסה כרגע לבדוק זה האם מגיע או לא מגיע למשרד החינוך הכסף.

יוסי שריד: אין כאן שאלה של אם יש חוב או כמה החוב.

יוסי שריד: השאלה היא מאוד פשוטה, האם בכלל אנחנו צריכים להחזיר את החוב.

יוסי שריד: אשתי עובדת במשכורת נמוכה של 4,500 שקל - - -

<רינה אסא: יש לי חדשות בשבילך, זה בדיוק מה שאנחנו בודקים.

יוסי שריד: זה מה שגד אמר לי בפגישה האחרונה.

עמרם מצנע: רינה, בסוף אני אצטרך להוציא מכאן מישהו.

<רינה אסא: תוציא אותי, כרגיל, תמיד מוציאים אותי.

עמרם מצנע: בבקשה, רשות הדיבור רק בהצבעה.

עמרם מצנע: זה מינימום.

יוסי שריד: אשתי הרוויחה משכורת ממוצעת בשבע שנים אחרונות של 4,500 שקל.

יוסי שריד: משרד החינוך טוען שאחרי שנתיים היא הייתה אמורה לקבל מכתב, שהיא לא קיבלה אותו, כי בגלל שהיא לא סיימה את התואר שלה היא בעצם הייתה אמורה לצאת מהסכם "אופק חדש" ולהיות מורה רגילה שלא בהסכם "אופק חדש".

יוסי שריד: ראשית היא לא קיבלה את המכתב והם מצטערים על כך.

יוסי שריד: אוקיי, זו עוד טעות מתוך מגוון טעויות.

יוסי שריד: בעצם משתמע מזה, לטענתם היא הייתה אמורה לקבל משכורת של 2,800 שקל לחודש.

יוסי שריד: אוקיי, נגיד שהם צודקים וזה מה שהיא הייתה אמורה לקבל, אבל מורה שלא עובדת ב"אופק חדש" ומורה שעובדת ב"אופק חדש" ב-100% משרה יש הבדל של 8-9 שעות שבועיות, היא עבדה אותן.

יוסי שריד: בעצם הם אומרים, עבדת, לא היית אמורה לעבוד, זו בעיה שלך שעבדת כשדרשנו ממך לעבוד, י בעצם עבדת ב"אופק חדש" והיית רשומה ב"אופק חדש" והמנהלת דורשה ממך.

יוסי שריד: עבדת עוד שעות, זו טעות שלנו, אבל לא היית אמורה לקבל עליהן כסף, תחזירי לנו את הכסף, כאן הטעות שלנו מתבצעת.

יוסי שריד: לכל אחד יש טעות אחרת.

יוסי שריד: משרד החינוך, הסתדרות המורים מנסים להגיע לפשרה.

יוסי שריד: אי אפשר להגיע לפשרה כי לכל אחד יש לו סיפור שונה.

יוסי שריד: הסיבה שמבקשים מכל אחד מה-500 מורים או כמה מאות מורים שיש, לכל אחד יש סיפור שונה.

יוסי שריד: להגיע לפשרה זה בלתי אפשרי, לא ניתן.

יוסי שריד: צריך להגיע כאן להבנה, לדרוש ממשרד החינוך לקחת אחריות שבמשך שמונה שנים הם לא יודעים לבדוק מערכת ממוחשבת, אני יודע לעשות ואני לא טוב במחשבים.

יוסי שריד: אני בטוח שכל אחד כאן ידע לעשות את זה אם היה מתאמץ.

יוסי שריד: שמונה שנים לוקח להם להכניס בנאדם ל"אופק חדש" – זה ביזיון.

יוסי שריד: משפט אחרון, אשתי לא נכנסה כמורה ל"אופק חדש" והיו צריכים להסב אותה.

יוסי שריד: היא כבר נכנסה ל"אופק חדש" כך שהתירוץ שלא הסבו אותה הוא אבסורד כי היא נכסה למערכת כ"אופק חדש".

עמרם מצנע: תודה רבה.

עמרם מצנע: בבקשה חבר הכנסת שמעון אוחיון.

שמעון אוחיון: תודה אדוני היושב ראש.

שמעון אוחיון: אני באמת רוצה להודות לחברתנו שלי יחימוביץ שיזמה את הדיון ולכל החברים שהצטרפו.

שמעון אוחיון: כשאני מסתכל על התמונה הזאת, למעשה אפשר לומר שהדיון היה צריך להתקיים אתמול.

שמעון אוחיון: אתמול היה יום האלימות כלפי נשים.

שמעון אוחיון: מקצוע ההוראה, אם נרצה או לא נצרה, באמת מאוכלס על ידי נשים והן הנושאות והמובילות את מערכת החינוך במדינת ישראל.

שמעון אוחיון: לא אמרתי דבר קטן.

שמעון אוחיון: לא אמרתי דבר קטן על מערכת החינוך במדינת ישראל.

שמעון אוחיון: אם אנחנו מצפים ורוצים באמת שמעמדו של המורה ובכלל כל מעמד ההוראה.

שמעון אוחיון: הרי בראש ובראשונה הייתי מצפה ממערכת החינוך עצמה, היא המזלזלת הראשונה.

שמעון אוחיון: היא הראשונה שמזלזלת במעמדו של המורה.

שמעון אוחיון: איך נבוא, איך נדרוש בעניין הזה שהאוצר הממונה על השכר ואחרים יתייחסו אחרת אם זה היחס למורה.

שמעון אוחיון: אני לא מדבר על ההפחדות 'אל תתראיין'.

שמעון אוחיון: אחרי הכול האדם מתראיין על מה שנוגע לכיסו וקיומו, אני מתאר לעצמי שיש סבירות מסוימת.

שמעון אוחיון: כרגע אני לא מדבר על אדם ורטה שגם אני חולק על הסוגיה אם הוא אומר דעות שמאל או ימין כשהוא מתראיין כן או לא.

שמעון אוחיון: לא זאת הסוגיה.

שמעון אוחיון: מדובר באנשים שלחלוטין זה לחמם, זה קיומם.

שמעון אוחיון: מה, לסתום להם את הפה?

שמעון אוחיון: לא לתת למורה כשהוא שמבקש או מבקשת פירוט איך נעשה החשבון, לא לתת?

שמעון אוחיון: אנחנו שומעים כאן עדויות, אני מתאר לעצמי שלאנשים פה אין עניין מאשר להתקיים בכבוד ולהתפרנס.

שמעון אוחיון: אני בוודאי מזועזע כשאני שומע מורה בעלת תואר שני במשרה שלמה אחרי 10 שנות ותק, 5,500 שקל שכר.

שמעון אוחיון: זה המקצוע שצריך להכין אותנו, להכין את דור העתיד, את מערכת החינוך?

שמעון אוחיון: שטויות כל אלה שמדברים שהשקעה במדינה, בחברה צריכה להיות חברתית-כלכלית וחינוכית בעיקרה.

שמעון אוחיון: ההשקעה במורים היא המובילה בעניין הזה.

שמעון אוחיון: תרשה לי אדוני היושב ראש, אני גולש טיפה, אבל זה מתחבר.

שמעון אוחיון: אתמול המתנו, אם עד אתמול אחרי שש ישיבות בסוגיית צמצום הפערים.

שמעון אוחיון: יוצא משרד החינוך, אני מבין לצערי שאתה ראיתי את שמינית כוס המלאה, שמעתי בעניין הזה את הראיונות, אני מאוד מאוד מאוכזב.

שמעון אוחיון: אין ספק שבנקודה הזאת ההר הוליד עכבר.

שמעון אוחיון: לבוא להגיד שכדי לצמצם פערים אני מגייס מיליארד שקלים לחמש שנים כאשר בשנה הראשונה רק 10% מזה, דהיינו 50 מיליון, ייתן האוצר, 50 מיליון מתוך איגום פנימי ועם זה אני הולך להתמודד עם בעיה קרדינלית במערכת החינוך במדינת ישראל, לצמצום פערים בחברה.

שמעון אוחיון: הלוא כשרצה שר החינוך הקודם להתייחס לסוגיה של גילאי 3-6, דאג בסופו של דבר להביא נדוניה כמו שצריך, את אותם 3 מיליארד.

שמעון אוחיון: יותר גרוע מזה, לא ראיתי את המורים, לא שמעתי מילה אחת על המורים בסוגיה של צמצום פערים.

שמעון אוחיון: בלי לתגמל, מבלי לחזק את מעמדו של המורה, לעודד ולתגמל אותו כדי שירד לפריפריה וילמד את מקצועות הליבה, לא חסרים לנו מורים למקצועות הליבה.

שמעון אוחיון: אני לא ארחיב בעניין הזה.

שמעון אוחיון: אני חושב שאנחנו צריכים לקיים דיון מהיר.

שמעון אוחיון: אני מתכוון לפנות כדי לבקש דיון מהיר לדון בסוגית צמצום הפערים ומעמדו של המורה ועל תפקידו של המורה בחלק הזה.

שמעון אוחיון: חבל מאוד, אני בתור חבר ועדת החינוך נפגעתי מאוד.

שמעון אוחיון: שש ישיבות, היו כמה הזדמנויות ולא שמענו דבר והנה ברשת ב', כנראה נתנו את זה בלעדית כי אף אחד לא דיבר על זה.

שמעון אוחיון: שם התראיינה המנכ"לית ואתה התראיינת בעניין הזה.

שמעון אוחיון: זהו, וועדת החינוך שמחכה בכיליון עיניים, שש ישיבות שדוחים ושוב נשמע מהי ההצעה, מהי נוסחת התקצוב – כלום.

שמעון אוחיון: אני צריך להקשיב לרשת ב' כחבר וועדת החינוך שממתין בסבלנות.

שמעון אוחיון: חשבתי שלפחות יבוא מישהו ויציג לנו משהו שאנחנו מחכים לו.

שמעון אוחיון: במיוחד אני כואב על הנקודה הזאת.

שמעון אוחיון: לא שמעתי על המורה שם.

שמעון אוחיון: שמעתי ששופכים 150 אלף שעות, בסדר.

שמעון אוחיון: אפשר היה להגיד גם 25 שנה ולעשות את המכפלה ולהגיע ל-700 אלף שעות.

שמעון אוחיון: לא שמעתי על חיזוק מעמדו של המורה, גיוסו של המורה, תגמולו של המורה, להביא את החזקים לעניין הזה.

שמעון אוחיון: לא שמעתי.

שמעון אוחיון: זאת הרפורמה?

שמעון אוחיון: אני מצטער לומר שההר הוליד עכבר וחבל מאוד שפספסנו את ההזדמנות הזאת.

עמרם מצנע: תודה.

עמרם מצנע: בבקשה.

<מרדכי אלישע: אני מבקש להתייחס בכמה מילים.

<מרדכי אלישע: ראשית הדרישה לקבלת החישוב נראית לי לגיטימית, אני מבטיח שלא נתקדם בלי זה.

<שירי גולצאקר: זה כבר מספטמבר.

<שירי גולצאקר: אתה יודע כמה התכתבויות יש לי?

<שירי גולצאקר: אני מוכנה להציג אותן.

עמרם מצנע: שירי, בבקשה.

עמרם מצנע: אתן רוצות שיהיה גם סיכום לדיון, נכון.

עמרם מצנע: הוא אומר לכם כעת מה הוא הולך לעשות.

עמרם מצנע: בבקשה.

עמרם מצנע: יש לי שאלה לך או לחשבת.

עמרם מצנע: יש מצב ללכת לקופת גמל של מישהו ולהוציא משם כסף?

<מרדכי אלישע: לא שאני מכיר.

<מרדכי אלישע: אבל אני יכול לבדוק את זה - - -

<קריאה: זה לא חוקי, בדקתי את זה, בבקשה תראה.

<מרדכי אלישע: אני לא אוהב את הסגנון שלך, אני בכלל לא רוצה להסתכל על זה.

<מרדכי אלישע: את לא תתנהגי כך.

<מרדכי אלישע: עם כל הכבוד לך, מתנהגים בצורה מכובדת - - -

שלי יחימוביץ': לי נראה קצת יותר אלים להיכנס לקרן פנסיה, מאשר לשים נייר על השולחן בדיון.

<מרדכי אלישע: אני מסכים אתך, אני לא יודע אם זה קרה - - -

<שירי גולצאקר: הנה.

<מרדכי אלישע: אני מדבר על הסגנון ולא על כן או לא.

<מרדכי אלישע: יכול להיות שלפעמים במהלך ההתחשבנות של המערכות הממוחשבות זה נעשה אוטומטי.

<מרדכי אלישע: ברגע ששילמת למישהו, הפרשת לו כספים בגין שכר מסוים, ברגע שאתה עושה את עדכון השכר יתכן והמערכת עושה את ההתאמות והיא מעדכנת בהתאם את ההפרשות הסוציאליות.

עמרם מצנע: שירי, אני מבקש ממך, שמענו אותך וניתן עוד הזדמנות אם תרצי.

עמרם מצנע: אני מבקש להבין, יש חיה כזאת, אוטומטית ממחשוב נכנסים לחשבון הגמל של העובד ומוציאים משם כסף?

<מרדכי אלישע: זה עובד לשני הכיוונים.

<מרדכי אלישע: כמו שאותם אנשים, אמרתי שהתבצע תשלום של 40 מיליון שהמעסיק, אנחנו שילמנו אוטומטית, אז גם קופות הגמל וקרנות ההשתלמות עודכנו במידית בהתאם.

<מרדכי אלישע: אלו מערכות ממוחשבות.

<מרדכי אלישע: אני לא יכול לעשות את זה באופן ידני על 100 אלף עובדים.

עמרם מצנע: אתה עונה לי, יש מצב?

<מרדכי אלישע: אני לא בטוח, יתכן שכן, דרוש בדיקה.

עמרם מצנע: כלומר יש מצב לדעתך שכתוצאה מהמחשב המטומטם שאנחנו הכנסנו לו את כללי העבודה ושקרן הפנסיה, שהיא ישות עצמאית, נותנת לך להוציא משם?

עמרם מצנע: לקבל היא תמיד תקבל ולא משנה אם בטעות או לא.

<מרדכי אלישע: אני חושב שאת החלק של המעביד הם כן יכולים למשוך.

<מרדכי אלישע: מדובר רק על החלק של המעביד.

עמרם מצנע: זה לא נראה לי הגיוני.

עמרם מצנע: כנראה לא נקבל תשובה כעת.

<מרדכי אלישע: הקרן מורכבת משתי הפרשות, כאשר המעביד יכול לשים - - -

שלי יחימוביץ': אין דברים כאלה.

עמרם מצנע: לא נגיע כעת לתשובה האמתית.

עמרם מצנע: בהיגיון - - -

שלי יחימוביץ': תגיד, בשי לחג שגם המעביד מפריש כסף, הוא יכול להיכנס לקחת את הכסף?

עמרם מצנע: הוא לא יכול להיכנס.

עמרם מצנע: אני לא מבין בדברים האלה.

עמרם מצנע: ההיגיון שלי לא מאפשר לי להבין שאפשר להיכנס לחשבון כזה ולהוציא ממנו כסף.

עמרם מצנע: אני מבקש מכם לבדוק את זה.

<מרדכי אלישע: אין בעיה, לדעתי זה יותר קיזוז.

<שירי גולצאקר: מה זה קיזוז?

עמרם מצנע: אתה גם לא יכול להיכנס לחשבון של העובד ולהוציא ממנו כסף.

עמרם מצנע: אתה יכול לא לתת לו שכר.

<מרדכי אלישע: כשאני אומר קיזוז לזה התכוונתי.

<מרדכי אלישע: זה ייבדק.

<מרדכי אלישע: דבר נוסף, צריך לזכור שאת כל הבעיה הזאת צפינו.

<מרדכי אלישע: ממונה השכר שחתם על ההסכם הזה עם נציג המורים, יש נציג אחד והוא הסתדרות המורים, כשהוא חתם על ההסכם - - -

עמרם מצנע: על איזה הסכם אתה מדבר?

<מרדכי אלישע: ההסכם של "אופק חדש", יישום ההסכם.

<מרדכי אלישע: מאחר והם צפו שתהייה בעיה גם בגלל הגדול וגם בגלל המערכת הם סיכמו במפורש שאם יתגלה משהו כתוספת יתבצע קיזוז, היא תחשב כמקדמה.

עמרם מצנע: למי שמכיר את מערכות השכר בממשלה, זה לא רק בזה, זה דבר קטסטרופלי.

שמעון אוחיון: איך קורה שדווקא במסגרת - - -

תמר זנדברג: והדרגות שתוקנו אחרי שנים, זה מחריד.

עמרם מצנע: את העבר לא נתקן.

תמר זנדברג: מה עבר?

תמר זנדברג: זה קרה עכשיו.

עמרם מצנע: בסדר, אני חוזר ואומר, היו - - -

<שירי גולצאקר: אם הם ידעו, אז מן הראוי היה שיודיעו לנו.

עמרם מצנע: שירי, עוד פעם אחת אני מוציא אותך החוצה.

<שירי גולצאקר: סליחה.

עמרם מצנע: אתם כל הזמן חוזרים על טעויות.

עמרם מצנע: יש 8,500 טעויות.

תמר זנדברג: אני לא מדברת כעת על הטעות של הקיזוז.

תמר זנדברג: אני מדברת על כך שכתוצאה מזה, מרגע כביכול שהתגלתה הטעות והלאה, אותה מורה מעבר לכספים שהיא חייבת - - -

עמרם מצנע: תמר, על זה אין ויכוח.

עמרם מצנע: על זה הדיון.

תמר זנדברג: על זה הדיון עכשיו.

תמר זנדברג: כאן יושבות שתי מורות ויש עוד מאות ואלפים שנפגעו עכשיו לכל הקריירה שלהם.

תמר זנדברג: זו דרגה שנלקחה.

עמרם מצנע: תמר, יש לי IQ של בוגר 12 שנות לימוד.

עמרם מצנע: גילה, בבקשה.

עמרם מצנע: אני מאוד מצטער, אני מנהל כאן כבר שנתיים דיונים.

עמרם מצנע: אם אתם לא תאפשרו לנהל את הדיון הזה אנחנו נעצור אותו בלי סיכום ובלי שום דבר.

עמרם מצנע: זה מה שיקרה, אם זה כותל מערבי שבו רק מתפרקים אז בבקשה.

<גילה קליין: לא רוצים להתפרק, רוצים תוצאה.

עמרם מצנע: צריך להבין גם למי שיש לו זעקה אמתית, אני באמת מקשיב, גם למי שיש לו זעקה אמתית עדיין צריך להשתכנע ולשכנע.

עמרם מצנע: הרי בכל מקום זה אנשים, הלוא זה לא מחשבים, אלו אנשים.

עמרם מצנע: אלו אנשים שיושבים במשרד החינוך.

עמרם מצנע: אולי יום אחד שירי תגמור להיות מורה והיא תהפוך להיות עוזרת של מנהלת מחוז תל אביב של משרד החינוך ואז היא תצטרך לתת תשובות.

עמרם מצנע: הרי זה לא הם, זו הממשלה.

שלי יחימוביץ': לא עוזרת, המנהלת.

עמרם מצנע: היא תתחיל, היא תתקדם בשלבים.

עמרם מצנע: זה לא האנשים, זו הממשלה.

עמרם מצנע: אנשים כמוני וכמוכם, אנשים שיושבים במקום.

עמרם מצנע: בבקשה, מרדכי.

<מרדכי אלישע: צריך להבין, שתופעות ומקרים כאלה קורים גם לבעלי שכר נמוך מאוד.

<מרדכי אלישע: זה קיים בכל שירות המדינה.

<מרדכי אלישע: אני אישית אחראי על 200 אלף עובדים, זה קורה גם לבעלי שכר נמוך.

<מרדכי אלישע: לאף אחד אין את היכולת לומר לא, בסוף זה כספי ציבור.

<מרדכי אלישע: אי אפשר לחלק מתנות.

עמרם מצנע: החשבת, מה את עונה לכל הדברים שעלו כאן?

<אריאלה טוקר: ראשית אני לא מכירה את הנושאים הספציפיים האלה, אבל כשהגיעו אלינו נושאים ישבנו אחד לאחד עם הנושאים וגם - - -

עמרם מצנע: בתחילת הישיבה אמרת, ששלחתם מכתבים וטלפנתם לכולם - - -

<אריאלה טוקר: נכון ולא רק.

<אריאלה טוקר: אתה ששמעת שטלפנו וגם טלפנו בשעה 7.5 בערב, נכון זה לא התאים לאותה אחת.

<אריאלה טוקר: באמת טרחנו.

<גילה קליין: והאיומים.

<אריאלה טוקר: אני לא מכירה איומים ואם היו איומים זה לא בסדר ולא היה צריך להיות.

תמר זנדברג: שתי שאלות קצרות כדי להתקדם.

תמר זנדברג: אחת, נחשפה כאן מציאות מעבר לחובות שהיא באמת משפיעה כנראה על מאות ועל אלפי מורים מהיום והלאה לאורך כל הקריירה שלהם.

תמר זנדברג: נשאלת השאלה האם משרד החינוך, זה חלק מההערכות ל"אופק חדש", אם יש מורים שעברו בטעות או בעל כורחם וכתוצאה מכך חתמו וידעו.

תמר זנדברג: יש כאן אפקט הסתמכות מאוד מאוד גבוה, גם אין חתימה חוזית על שכר ודרגות מסוימות.

תמר זנדברג: עזבו את החוב ועל מה שהיה, לזה נגיע, אבל מעכשיו והלאה כל הקריירה שלהם מושפעת מזה.

תמר זנדברג: זה הפסד שכר, הפסד דרגות, זה משפיע על הפנסיה, על הכול.

תמר זנדברג: איך מתמודדים עם זה?

תמר זנדברג: האם מעכשיו המורים האלה, את חלקם כנראה נאבד ממערכת החינוך, חלקם ילכו עם פגיעה כלכלית ואישית גבוהה מאוד.

תמר זנדברג: האם יש לכם איזו הערכות, איזו תשובה לכך?

תמר זנדברג: השאלה השנייה כן לגבי החובות, לגבי הסכום שהוא מתחת ל- 10,000 שקלים.

תמר זנדברג: אנחנו שומעים כאן מפי ההסתדרות שיש דרישה, אני חוזרת על דבריי מההתחלה, בעיניי היא סופר מוצדקת, מחיקת החובות האלה, פשוט שמיטה של כל החובות.

תמר זנדברג: מה קורה עם אלה שהם מתחת ל-10,000 שקלים שאתם גובים ואתם הסכמתם?

תמר זנדברג: אם הייתה הודעה על הקפאה גורפת, אז למה מחלק ממשיכים לגבות סכום כשמאוד מאוד יכולה להיות או שתהייה שמיטה של הסכום - - -

<רינה אסא: לא הייתה הודעה על הקפאה גורפת, הייתה הקפאה רק עד 10,000 שקל ומ- 10,000 - -

שלי יחימוביץ': גם אני רוצה להוסיף כמה שאלות גם לחשב הכללי וגם למשרד החינוך.

שלי יחימוביץ': לפני כן, אנחנו בשנת שמיטה וזאת הזדמנות מצוינת לעשות שמיטת חובות.

שלי יחימוביץ': לא מובן מאליו שהם צריכים להחזיר את החוב אדוני היושב ראש.

שלי יחימוביץ': לזוג כזה שרמת ההשתכרות שלו היא מאוד נמוכה חוב של 95 אלף שקל זה חורבן.

שלי יחימוביץ': זה כאילו הם השתעבדו כעת לעוד משכנתה.

שלי יחימוביץ': כמו שאמרה תמר ובצדק, יש לזה השלכות עתידיות מרחיקות לכת.

שלי יחימוביץ': מעכשיו והלאה ההכנסה שלהם תקטן בצורה דרמטית ביותר ובנוסף לזה גם כושר ההשתכרות ירד.

שלי יחימוביץ': אנחנו עומדים כאן בפני חורבן של משקי בית של מעמד בנוני-נמוך.

שלי יחימוביץ': כן, יש מקום לשקול שמיטת חובות, ממש כך.

שלי יחימוביץ': הייתי מבקשת להתייחסות לכך ממשרד החינוך.

שלי יחימוביץ': דבר נוסף, אני לא רוצה להישמע קטנונית, אבל משרד החינוך הודיע וגם הגיב לידיעות בעיתונים שהוא מקפיא את כל הליכי העיקול.

שלי יחימוביץ': כאן אנחנו שומעים בפעם ראשונה שבעצם זה רק על סכומים שהם מעל 10,000 שקל ועכשיו אני מבינה שזה בכלל טעון עיון של החשב הכללי.

שלי יחימוביץ': תחליטו, אני רוצה לשמוע תשובה אמתית, מוסמכת ולא תגובות שיורים מהמותן כדי להיפטר מהצרה הצרורה - - -

עמרם מצנע: הבנתי שהחשב הכללי העביר להחלטתכם את העניין של הקפאת ה-10,000 והלאה.

עמרם מצנע: כך אתה אמרת.

שלי יחימוביץ': אני הייתי רוצה לשמוע את האמת, פשוט כי אנחנו שומעים כאן ריבוי גרסאות.

שלי יחימוביץ': שאלה נוספת, על סכומים גבוהים, מן הסתם מס הכנסה היה יותר גבוה, יש איזו דרך להחזיר להם את המס?

<מרדכי אלישע: בוודאי, זה מתקן אוטומטית את ההפרשות.

שלי יחימוביץ': דבר נוסף שכן נזרק כאן, אנשים שנכנסו לאוברדרפט, שילמו ריבית יותר גבוהה על החוב האם יש כוונה לפצות אותם על הדבר הזה?

שלי יחימוביץ': עוד שאלה, איך זה לוקח כל כך הרבה שנים?

שלי יחימוביץ': מה קרה לכם?

שלי יחימוביץ': מה זה הדבר הזה?

שלי יחימוביץ': אנשים התחילו לחשוב שבעוד 15 שנה פתאום הם יצטרכו להחזיר חובות.

שלי יחימוביץ': זה המדינה, זה לא איזה חאפר, אתם לא נורמליים.

שלי יחימוביץ': באמת.

<גילה קליין: התמונה עוד תתקבל כרגע.

עמרם מצנע: בבקשה חבר הכנסת משולם נהרי.

משולם נהרי: בדצמבר 1992 היה פסק דין של בית דין גבוה לצדק לגבי גופים שקיבלו תקצוב שלא היה מגיע להם.

עמרם מצנע: שכר.

משולם נהרי: לא שכר, תמיכות שזה יותר גרוע משכר.

עמרם מצנע: לא.

עמרם מצנע: אין גרוע משכר.

משולם נהרי: תכף אני אומר לכם.

משולם נהרי: לא שמעתם אותי אם צריך להחזיר או לא להחזיר.

משולם נהרי: בזמנו אני הייתי יושב ראש וועדת התמיכות וביקשתי לגבות את הכספים הללו ומשרד חינוך לא גבה.

משולם נהרי: הוא מצא דרכים להעביר את הנושא הזה.

משולם נהרי: שכר, זה עולם אחר לגמרי.

משולם נהרי: תמיכות - - -

עמרם מצנע: לא הבנתי מה בג"צ (בית דין גבוה לצדק) החליט.

משולם נהרי: הוא הכריע שלא מגיע לגופים הללו כסף והם קיבלו כסף.

עמרם מצנע: וצריכים להחזיר.

משולם נהרי: לא, הוא אמר שלא מגיע להם לקבל תקציב מתקנה, משרד החינוך נתן והוא היה צריך לבקש חזרה מכיוון שהם קיבלו את זה שלא על פי הקריטריונים.

משולם נהרי: לא היה מגיע להם על פי הקריטריונים.

משולם נהרי: זה בתמיכות.

משולם נהרי: בנושא של שכר, זאת לא חקיקה, משרד החינוך יכול לקבוע היום באיזה גמול להכיר, באלו לא להכיר, באילו דרגות להכיר, מהו מתח דרגות שאפשר לתת למורה, אילו תנאים לתת למורה.

משולם נהרי: יש את הגמישות.

משולם נהרי: משרד החינוך זה מדיניות.

עמרם מצנע: אגב, אני לא יודע אם אתה יודע, אבל הממונה על השכר הרי הוא עושה כל שנה בדיקות על כל הגופים המתוקצבים ובמקום ששלמו יותר שכר יש שימוע והוא חייב להחזיר.

עמרם מצנע: זה עמד בביקורות משפטיות רבות ועובדים מחזירים.

עמרם מצנע: אני זוכר את זה מהשלטון המקומי, ממקומות אחרים ולפעמים בסכומים גבוהים מאוד.

משולם נהרי: יש שני דברים.

משולם נהרי: יש מצב שאם דיווחו על מורה - - -

עמרם מצנע: עולה שאלה אם חוב צריך להחזיר או לא.

<שירי גולצאקר: שאלה אם יש חוב בכלל.

עמרם מצנע: השאלה, האם יש חוב ואיך מחזירים אותו?

עמרם מצנע: גילה תאמיני לי, אני יודע ויש לי המון ביקורת על משרד החינוך בעניין הטיפול בעובדים בכלל ובמורים בפרט, זה מאוד בעייתי.

עמרם מצנע: אין שום ארגון שמפעיל כל כך הרבה אנשים שאין לו מערכת שמטפלת בטיפול אישי, אינדיבידואלי במורים.

עמרם מצנע: נקודה.

שמעון אוחיון: אם אתה רוצה לעשות השוואה, רק כדי לחדד את הנקודה הזאת, סליחה.

שמעון אוחיון: הממונה על השכר אם הוא יתערב לגבי שכרם של בכירים בעירייה שהעירייה חרגה מתחילה זה - - -

עמרם מצנע: מה העובד אשם?

שמעון אוחיון: ההתערבות היא אחרת, העירייה צריכה לשבור בראש.

שמעון אוחיון: הפנייה בקטע הזה אחרת.

שמעון אוחיון: ההשוואה כאן בטעות.

שמעון אוחיון: זאת המערכת ולא חלילה איזו חריגה של עובד או מישהו אחד.

משולם נהרי: יש אפשרות אחת של טעות, כאשר מדווחים על עובד שהוא עבד יותר שעות ממה שעבד בפועל והוא קיבל תקצוב יתר או שכר יתר.

משולם נהרי: אני מבין שהוא צריך להחזיר את הכסף הזה.

משולם נהרי: אבל אם הוא עבד את עבודתו ואת משרתו והגדירו את המשרה באופן כזה, מהם התנאים והכול, זה דבר חמור ביותר שבאים אחרי כמה שנים לעובד ומבקשים.

משולם נהרי: אסור לבקש ממנו להחזיר אפילו אגורה אחת.

משולם נהרי: אין דבר כזה.

משולם נהרי: משרד החינוך קובע את התנאים ואת הכללים מה יקבל העובד, על פי אלו תנאים, הוא יכול לשנות את התנאים והוא משנה את התנאים חדשים לבקרים.

משולם נהרי: אני מכיר את מערכת החינוך כמעט 40 שנה, כל הזמן משנים.

משולם נהרי: פעם מכירים בתנאים כאלה ופעם בתנאים כאלה.

משולם נהרי: הרי כל "אופק חדש" זה משא ומתן, כל "אופק חדש" עד היום יושבים ומקרטעים והמורים לא מוצאים לא את ידיהם ולא את רגליהם.

משולם נהרי: מה שכן, הם עובדים עבודת פרך.

משולם נהרי: בזמנו, כשהייתי במשרד האוצר, הזהרתי גם את הסתדרות המורים.

משולם נהרי: אמרתי, חבר'ה, אתם מכניסים לכם עזים, המורים לא יודעים, המורים בסופו של דבר הם אלה שנקרעים, הם אלה שעובדים קשה, הם אלה שנותנים את הנשמה ובסופו של דבר, בסופו של יום הם יוצאים נפגעים מבחינת הזכויות שלהם.

משולם נהרי: לבוא להגיד למורים להחזיר כסף 8 שנים או 6 שנים או אפילו שנה, כאשר משרד החינוך יכול לקבוע כך וכך, מחר הוא יכול לתת להם תנאים עוד יותר טובים.

משולם נהרי: אסור לבקש אפילו אגורה אחת.

משולם נהרי: זאת דעתי.

עמרם מצנע: הממונה על השכר, אתה יושב ושותק מדי.

<משה בכר: יש כאן מצב באמת מורכב.

<משה בכר: קודם כל ההסכם של "אופק חדש" הוא הסכם מורכב.

<משה בכר: אני חושב שהדברים נאמרו ואני חושב שזה גם מובן לכל שומע.

<משה בכר: להעביר 100 אלף מורים ויותר ממערכת שכר אחת למערכת שכר אחרת על פני שנים, קורות טעויות.

<משה בכר: אגב, שיעור הטעויות היה לא גבוה, קורות טעויות - - -

עמרם מצנע: אני מבין שרוב הטעויות היו הפוך, קיבלו יותר שכר.

<משה בכר: יש כאן שאלה מאוד מורכבת.

<משה בכר: אנחנו במצב לא נעים כי מצד אחד העובד קיבל.

<משה בכר: שמעתי כאן את האנשים מהשטח וזה בהחלט מובן לי, גם אני לא הייתי רוצה שיגלו אצלי במשכרות טעות.

<משה בכר: אגב, דברים כאלה קורים לא רק אצל המורים, הם קורים.

<משה בכר: מדובר במערכות מורכבות, מסובכות וטעויות קורות.

משולם נהרי: זה מה שאני מנסה להסביר, זו לא טעות במשכורת.

משולם נהרי: זו טעות בשיקול אם לתת או לא לתת.

משולם נהרי: זו לא טעות במשכורת.

<משה בכר: נדמה לי שסגן החשבת הכללית אמר שהוא ייתן את המענה.

<משה בכר: אם מישהו חושב שלא קרתה טעות, אז יכולים לפנות ולהסביר מה הטעות הייתה או לא הייתה.

<משה בכר: בהנחה שהייתה טעות, וקורות טעויות, אנחנו יודעים שגם לכאן וגם לכאן.

עמרם מצנע: מה דעתך על הבקשה שהועלתה כאן לשמוט את החובות של ה-500.

עמרם מצנע: הלא הכסף, אף אחד לא ייפול מזה, הממסד.

עמרם מצנע: אולי זה יביא באמת שקט ויכולת להתמודד עם הבעיות האלה.

<משה בכר: יש כאן הרבה עניינים שצריך לשקול אותם.

<משה בכר: מצד אחד יש את העובדים, אני שומע וגם יכול לתאר מה זה עושה בבית אם היו מגלים טעות במשכורת שלי.

<משה בכר: מצד שני, אני מאוד מתחבר לדברים של חברת הכנסת זנדברג שאמרה בתחילת הדיון - - -

תמר זנדברג: זה תכף יעמוד נגדי.

<משה בכר: כאן לא מדובר באיזו התקשרות בין שני אנשים פרטיים, כאן מדובר בהתקשרות עם המדינה.

<משה בכר: המדינה זה כספי ציבור ולמי שממש בשירות הציבורי בענייני כספים, יש לו נאמנות כלפי כספי הציבור.

שלי יחימוביץ': והמורים, כלפי המורים אין חובת נאמנות?

תמר זנדברג: ידעתי שזה יתהפך, לא יאמן.

<משה בכר: אבל אמרתי, בהנחה שיש טעות - - -

משולם נהרי: אין משרת ציבור יותר ממורה.

<משה בכר: אמרנו, בהנחה שיש טעות ואם מישהו חושב שאין טעות שיפנה ושמשרד החינוך ייתן תשובה.

<משה בכר: זה נושא מאוד מורכב, יש כאן גם היבטים של הפלייה וזה גם קורה.

<משה בכר: יכול להיות שיש - - -

שלי יחימוביץ': איך שאני אוהבת את הדיבורים על שוויון.

שלי יחימוביץ': שוויון בין עניים ועניים קצת יותר.

<משה בכר: למשל אם רוצים להשמיט את החובות באופן כללי של הממשלה יש לזה משמעות.

<משה בכר: אם רוצים להשמיט חובות מעל 10,000 שקל למשל, אז יבוא מישהו שיגיד שהחוב שלו היה 9,990 שקל, למה ממני אתה גובה, מה, ההבדל בינינו 10 שקלים?

תמר זנדברג: אז תשמוט גם לו.

<קריאה: על סמך מה, מי מינה אותך פה - - -

תמר זנדברג: על סמך זה שאנשים הסתמכו במשך שנים על משכורת מאוד נמוכה ועכשיו אתם לוקחים מהם עשרות אלפי שקלים, דבר שישפיע משך עשרות שנים על אנשים אזרחים שהם הציבור.

עמרם מצנע: אני מבקש להירגע.

עמרם מצנע: אין רגע.

עמרם מצנע: גילה את לא חייבת להגיד כלום.

עמרם מצנע: גילה אמרתי לך.

עמרם מצנע: ביקשת רשות ואמרתי לך לא.

<גילה קליין: אני אצביע כדי שאוכל להגיד, זה חשוב שתבין מה קרה פה.

עמרם מצנע: גילה אני מצטער, באלימות לא ילך.

<גילה קליין: זאת לא אלימות.

עמרם מצנע: זאת אלימות.

עמרם מצנע: בכוח לא- - -

< גילה קליין: כמעט שנה לא עושים משהו.

עמרם מצנע: גילה, צאי החוצה בבקשה.

עמרם מצנע: גילה צאי החוצה.

<גילה קליין: למה לצאת?

עמרם מצנע: כי אני מורה לך לצאת.

<גילה קליין: על מה?

עמרם מצנע: תצאי החוצה.

<גילה קליין: על זה שאני רוצה לחשוף את האמת?

<גילה קליין: אני מתביישת - - -

עמרם מצנע: תצאי החוצה.

עמרם מצנע: תצאי החוצה.

<גילה קליין: אתה רוצה להשתיק אותי.

<גילה קליין: תן לי לסיים את זה.

<גילה קליין: חוצפה, אתם משתיקים את המורים.

<גילה קליין: כואב לי הלב , על מה אני אצא?

<גילה קליין: אני אגיד לך את האמת, חוצפה.

עמרם מצנע: צאי החוצה.

עמרם מצנע: לא, את לא מדברת.

עמרם מצנע: צאי החוצה.

<גילה קליין: למה אני צריכה?

עמרם מצנע: כי אני החלטתי.

עמרם מצנע: צאי החוצה בבקשה.

עמרם מצנע: איזו דוגמה את נותנת למורים כשאת מתנהגת כך.

עמרם מצנע: החוצה.

עמרם מצנע: החוצה.

<גילה קליין: כואב לי הלב.

עמרם מצנע: תוציאו אותה בבקשה החוצה.

עמרם מצנע: אני מחכה שתצאי החוצה.

<גילה קליין: אני יוצאת.

עמרם מצנע: בבקשה.

עמרם מצנע: אתה סיימת?

<שירי גולצאקר: דבר ראשון, כל הזמן אומרים כאן חוב, חוב, חוב.

<שירי גולצאקר: כשיש למישהו חוב זאת אומרת שהוא ידע שהוא צריך היה לשלם משהו והוא לא שילם אותו.

<שירי גולצאקר: זו הגדרה המילונית לחוב.

<שירי גולצאקר: סליחה, אני מורה, אני משתמשת במילון.

<שירי גולצאקר: מה שעשו איתי, איתי קבעו שכר.

<שירי גולצאקר: אפילו שאתה עושה חוזה ב"סלקום" סליחה להשוואה, אתה מקבל את עיקרי החוזה שלך בכתב.

<שירי גולצאקר: בעיקרו, את החוזה שלי לא קיבלתי בכתב ממשרד החינוך, לא היה ככתוב 'סליחה, אולי נתחרט בעוד כמה שנים, צפי פגיעה'.

<שירי גולצאקר: זה לא היה כתוב.

<שירי גולצאקר: היה כתוב 'את מורה מן המניין, את מרוויחה כך וכך כסף, תעשי השתלמויות תתקדמי בדרגות'.

<שירי גולצאקר: הדבר הזה אם הוא כבר טעות הוא טעות של אותו אחד שמפעיל את מחשב-על שלכם שעשה כל כך הרבה טעויות.

<שירי גולצאקר: שאותו מפעיל מחשב-על יוציא מהכיס שלו וישלם.

<שירי גולצאקר: דבר נוסף, אני שמעתי שהוא אמר שכתוצאה מהמרות ל"אופק חדש" קרו כל התקלות.

<שירי גולצאקר: לי אין שום המרה, אני נכנסתי ישר "לאופק חדש", שום המרה לא הייתה כאן.

<שירי גולצאקר: אם כך, במקרה שלי הכול היה אמור להיות מעולה.

<שירי גולצאקר: עובדה, גם זה לא קרה.

<שירי גולצאקר: זאת אומרת שיש כאן בעיה הרבה יותר מהותית.

<שירי גולצאקר: להגדיר את הדבר הזה כחוב טעות ביסודו.

<שירי גולצאקר: ההגדרה הזאת היא חוסר מנהל תקין במשרד החינוך, זה במובהק.

<שירי גולצאקר: אותם אלה שלא מנהלים מנהל תקין במשרד החינוך, אותם אנשי ציבור יכולים לתרום מהמשכורת שלהם ולהעביר אלי.

משולם נהרי: מי אמר לך את זה.

משולם נהרי: משרד החינוך או האוצר?

<שירי גולצאקר: אני מנהלת את הדיונים שלי עם משרד החינוך, לא עם משרד האוצר.

יוסי שריד: כמה דברים חשובים.

יוסי שריד: קודם דיברו על המקדמות שהם החזירו לנו, בחודש ספטמבר גבו כסף מהמשכורת, עוד לפני שקיבלנו את המכתב המשכורת ירדה.

יוסי שריד: כשפנינו למשרד החינוך נתנו מקדמה על סך של 2,000 שקל, השלימו לנו ל-4,500 שקל.

יוסי שריד: תודה רבה.

יוסי שריד: בחודש אוקטובר לקחו את המקדמה בחזרה.

יוסי שריד: האבסורד שמקדמה בשפה של משרד החינוך זו הלוואה.

יוסי שריד: הם לא מחזירים את הכסף, הם מלווים אותו ולוקחים אותו חזרה.

יוסי שריד: המקדמות כביכול שהם נותנים - - -

עמרם מצנע: זו מקדמה.

עמרם מצנע: אחרי שעשו את החישוב - - -

יוסי שריד: זה אומר שבחודש ספטמבר קיבלנו 2,700 שקל.

יוסי שריד: שנית, הם הבטיחו שהם לא ייקחו יותר מ 25% מהמשכורת.

יוסי שריד: הנחתי לך על השולחן את התלוש האחרון מחודש נובמבר, 950 שקל בבנק.

יוסי שריד: אם זה 25% פחות הם כנראה צריכים לשבת על החשבות ללמוד אחוזים.

יוסי שריד: אני חייב להדגיש דברים.

יוסי שריד: היועץ הממשלתי לממשלה לשעבר, מר מני מזוז, גם הוא קיבל חוב של 100 אלף שקל.

יוסי שריד: הוא אמר 'אף אחד לא יגע לי בכיס'.

יוסי שריד: אני מבטיח שאף אחד מהם לא יכניס יד לכיס שלו ולא למשכורת שלו ולא לשום בנק שלו להוציא שקל לפני שהוא יגיד I do.

יוסי שריד: שקל לא ייקחו ממנו.

יוסי שריד: עובדה שהוא יושב על שלו ואומר, 'אני מבטיח שאף אחד לא ייקח כלום'.

יוסי שריד: אומרים, המורים לא יודעים, איך המורים ידעו אם להם בעצם אין תשובות?

יוסי שריד: איך היא אמורה לקרוא את תלוש המשכורת?

יוסי שריד: אני מבקש מאנשי המקצוע לקרוא את תלוש המשכורת - - -

עמרם מצנע: עזוב, אין ויכוח בעניין.

עמרם מצנע: זה בלתי נסבל.

יוסי שריד: כמו שהיא אמרה, אותנו לא העבירו ל"אופק חדש", אנחנו נכנסנו ל"אופק חדש".

יוסי שריד: עניין ההמרה זה בולשיט אחד גדול.

יוסי שריד: הוא אומר 'שהמורים יפנו אלינו', איזה יפנו?

יוסי שריד: משרד החינוך נענה לנו?

יוסי שריד: משרד האוצר יענה לנו?

יוסי שריד: שלחנו מכתבים לאוצר לפני שלושה חודשים, הם לא ענו לנו.

יוסי שריד: אני יודע שחבר הכנסת חיליק בר שלח לפני סוכות מכתב לשר החינוך, עד היום הוא לא ענה לו.

יוסי שריד: אני יודע ששלי יחימוביץ שלחה מכתב ולקח הרבה מאוד זמן עד שהוא הגיב למכתב.

יוסי שריד: לנו הם יגיבו?

יוסי שריד: דבר אחרון, היא הולכת כל יום לעבודה בבית ספר מאוד קשה, עם אוכלוסייה מאוד מאוד קשה כשהיא צריכה לתת לכל תלמיד ותלמיד שם את היחס מבלי קשר אם קשה או לא קשה.

יוסי שריד: מורה עם 32 תלמידים צריכה לתת 100% מתשומת לב לכל אחד מהתלמידים כשכל אחד ואחד מהם הוא עולם ומלואו.

יוסי שריד: בערב מתקשרים 70 מורים- - -

עמרם מצנע: אתה חוזר על הדברים.

עמרם מצנע: אנחנו מבינים את זה, אנחנו צריכים להתחיל לסכם.

<מירב מעטוף: בכמה משפטים.

<מירב מעטוף: אני עובדת הוראה, מפרנסת יחידה.

<מירב מעטוף: 4 חודשים אני לא מקבלת בכלל משכורת, רק מקדמה - - -

עמרם מצנע: מתי התחלת?

<מירב מעטוף: אני עובדת הוראה כבר 25 שנה.

<מירב מעטוף: לפני שש שנים הפכתי להיות מדריכה פדגוגית במכללה, עדיין תחת משרד החינוך.

<מירב מעטוף: בכל פעם שבאו מהסתדרות המורים לדבר עם התלמידות שלי נכנסתי, רציתי לשמוע על "אופק חדש".

<מירב מעטוף: שמעתי בפירוש שאמרו "אל תשוו, כשממירים לכם ל"אופק חדש" כשאתן הולכות להיכנס, אל תשוו, אם את 4 שנים ואת 4 שנים והשתלמתם יחד, אל תשוו.

<מירב מעטוף: אלו חישובים של משרד החינוך".

<מירב מעטוף: חזרתי לגנים.

<מירב מעטוף: התפנה בדיוק גן, עברתי דירה ובמקום התפנה גן טרום חובה והייתי אמורה לקבל ניהול גן.

<מירב מעטוף: הייתי מנהלת גן 12 שנה ושמרתי על הזכויות.

<מירב מעטוף: המפקחת שלי ביקשה ממני לבוא לעזור, כי היא רצתה לפתוח שם גן נוסף.

<מירב מעטוף: באתי לקראת המערכת, פתחתי גן חדש, הייתי שם שנתיים כשהבטיחו לי ניהול גן כי זה שם לא צריך ניהול גן, זה גן חובה.

<מירב מעטוף: אחר כך התווכחו איתי על ניהול גן כשהמפקחת חתמה וקיבלתי אישור.

<מירב מעטוף: בסוף בזה הסתדרות המורים עזרה לי.

<מירב מעטוף: פתאום אחרי שש שנים אני מקבלת מכתב שאני חייבת כסף, גם לא אמרו לי כמה.

<מירב מעטוף: רצתי, הבאתי חשבת הביתה שגילתה שזה כמעט 35 אלף שקל.

<מירב מעטוף: זאת אומרת, שהייתי צריכה הלוואה כדי לבוא לדיון.

<מירב מעטוף: ממש בושה.

עמרם מצנע: תודה.

עמרם מצנע: בבקשה רינה.

<רינה אסא: קודם כל אני רוצה להודות לחברי הכנסת שהעלו את הנושא הזה לסדר היום.

<רינה אסא: אנחנו חושבים בדיוק כמו המורים שהמצב הזה למורים הוא מאוד מאוד, להשית עליהם פתאום ביום בהיר אחד כזה חוב אחרי שהם מקבלים שכר, חוב שהוא לא על עוול בכפם.

<רינה אסא: שירי, את מורה חדשה במערכת, את באמת לא מורה שעברה המרה.

<רינה אסא: את בעצם מורה שנקלטה ישירות ל"אופק חדש".

<רינה אסא: המקרה שלך נראה לי מאוד ייחודי.

<רינה אסא: גם הסיפור של קופת הגמל שאנחנו שומעים עליו כאן לראשונה בוועדת החינוך של הכנסת.

<רינה אסא: אנחנו נשמח מאוד אם תפני אלינו.

<רינה אסא: את המקרה שלך - - -

עמרם מצנע: רינה, לא תפני.

עמרם מצנע: כשיסתיים הדיון, תחליפו טלפונים ותפגשו.

<רינה אסא: אין בעיה.

<רינה אסא: המקרה שלה הוא ייחודי.

תמר זנדברג: הרי זה נכון לגבי כל אחד שנקלט ישר ל"אופק חדש".

<רינה אסא: לא.

<רינה אסא: מורים חדשים נקלטים ישר ל"אופק חדש", מורים ותיקים עשו המרה.

עמרם מצנע: אני מבקש גם ממך וגם ממשרד החינוך לקחת את המקרה ששירי מתארת, אל תגידו תתקשרי.

עמרם מצנע: אתם תחליפו טלפונים.

עמרם מצנע: אני מבקש תשובה על הנושא הספציפי הזה.

עמרם מצנע: תודה רבה.

משולם נהרי: אני מבקש לשאול, האם היה פה ייעוץ משפטי לבדיקת הנושא?

תמר זנדברג: אבל לא שמענו ממשרד החינוך בנושא של כאלה שחתמו.

תמר זנדברג: זה לא חוב שהוא טעות, אלא שפתאום העביר אותם משרד החינוך על דעת עצמו למסלול אחר.

תמר זנדברג: בדקתם איך זה יכול להיות?

תמר זנדברג: יש פה שתי מורות וזה לב העניין פה.

עמרם מצנע: זה לא לב העניין, זה אחד מהעניינים.

תמר זנדברג: לא.

תמר זנדברג: זה עניין מאוד חשוב כי זה אנשים, לא שהייתה טעות בחישוב.

תמר זנדברג: הם חתמו על משהו שאחר כך משרד החינוך על דעת עצמו העביר אותם למסלול אחר.

עמרם מצנע: העלאת את זה גם את שירי.

עמרם מצנע: אני כבר יושב כאן בהרבה ישיבות.

עמרם מצנע: כל נושא תנאי השירות, העסקה, הקשר בין מעסיק למועסק במשרד החינוך הוא מתחת לכל ביקורת.

שלי יחימוביץ': הם פותרים את זה, הם עוברים לעובדי קבלן ואז הם בכלל לא יצטרכו לדבר איתם.

עמרם מצנע: היחס הוא מתחת לכל ביקורת.

עמרם מצנע: זה לא בגלל שהאנשים האלה רעים.

עמרם מצנע: זה בגלל התסבוכת של "אופק חדש".

עמרם מצנע: גם למורה חדש שנכנס ל"אופק חדש" אני מחשב מה מגיע, איך מגיע לו ואיך זה נראה.

עמרם מצנע: אגב, רק לפני זמן עסקנו כאן במזכירות, עסקנו בסייעות המשלבות, בסייעות הרפואיות וגם בשלטון המקומי.

עמרם מצנע: אחרי דיונים שהיו פה התקשרתי לחלק מהחשבים של השלטון המקומי, גם בישוב קטן ששם החשבים הם פחות בהיקפים וגם בישוב גדול, הם מאבדים את הידיים והרגלים.

עמרם מצנע: האנשים שעושים את השכר כל חודש הם לא יודעים - - -

שלי יחימוביץ': "אופק חדש" הולדתו בחטא.

עמרם מצנע: הולדתו לא בחטא.

תמר זנדברג: אפשר לשמוע את תשובת משרד החינוך על זה.

עמרם מצנע: איזו תשובה את רוצה?

עמרם מצנע: לא תקבלי.

תמר זנדברג: איך זה קרה שהעבירו אותם באופן חד-צדדי?

תמר זנדברג: היא חתמה על משהו והעבירו אותה למסלול אחר על דעת עצמם.

תמר זנדברג: זה לא מקרה פרטני.

עמרם מצנע: תמר, את לא תקבלי תשובה.

עמרם מצנע: לא תקבלי תשובה, כי היא לא יודעת מה להגיד לך.

שלי יחימוביץ': אנחנו יכולים לקבל חוות דעת של היועצת המשפטית?

שלי יחימוביץ': עלו כאן במהלך הדיון הרבה סוגיות משפטיות.

<קריאה: כשמירב תבדוק את כל הדברים מבחינה משפטית, אני אומר לך שהיא תופתע.

עמרם מצנע: תמר לא תקבלי תשובה כי היא לא יודעת מה לענות לך.

תמר זנדברג: שתגיד, שתגיד משהו.

תמר זנדברג: המקרים האלה מוכרים לכם?

<אריאלה טוקר: דבר ראשון, במעבר בין עולם ישן ל"אופק חדש" יש טעויות.

<שירי גולצאקר: אבל לא עברנו.

תמר זנדברג: זה לא מקרה פרטני.

תמר זנדברג: כל אלה שנחתם איתם משהו נכנסו ל"אופק חדש" ואחר כך החוזה שלהם שונה באופן חד-צדדי.

<אריאלה טוקר: אני לא מכירה.

תמר זנדברג: את לא מכירה אף אחד כזה?

<אריאלה טוקר: שוב, אני - - -

תמר זנדברג: הנה שתיים, נעים מאוד.

תמר זנדברג: תשמעי, יש - - -

עמרם מצנע: אני מבקש לסכם.

<אריאלה טוקר: אני מבקשת להתייחס למה שאתה אומר.

<אריאלה טוקר: המנכ"לית, נכון להיום, מובילה תהליך שלם של שיפור השירות בתוך המשרד שכולל תוספת אנשים כדי שיעבדו מול אותו ציבור מורים.

תמר זנדברג: את אומרת כאן לפרוטוקול, שלא מוכר לך שום מקרה שבו מורים חתמו על חוזה העסקה מסוים בתוך "אופק חדש" ועכשיו בטעות הזאת, כביכול, שונו להם הצדדים באופן חד-צדדי לאורך זמן.

תמר זנדברג: את אומרת לפרוטוקול שאת לא מכירה אף מקרה כזה?

<אריאלה טוקר: אני לא עובדת כוח אדם בהוראה.

<אריאלה טוקר: היא אמרה שהיא חתמה מול כוח אדם בהוראה, זו היחידה של כוח אדם.

<אריאלה טוקר: אני חשבת המשרד - - -

תמר זנדברג: מה זאת אומרת, אבל את משלמת את המשכורות?

<מרדכי אלישע: היא צודקת, היא לא מכירה תהליכים.

<מרדכי אלישע: היא אחראית על חשבי השכר.

<מרדכי אלישע: בכל מחוז יש חשב שכר.

<מרדכי אלישע: השם שהיא ציינה דלית.

<מרדכי אלישע: היא המנחה המקצועית, אבל היא לא יושבת - - -

תמר זנדברג: אבל קרה כאן משבר במשרד שלכם.

תמר זנדברג: מה קורה לכם?

עמרם מצנע: תודה רבה.

תמר זנדברג: את משלמת את השכר של כוח אדם, לא?

עמרם מצנע: סליחה, אתם לא צריכים לסבול.

עמרם מצנע: אני מבקש לסכם את הדיון.

עמרם מצנע: אנחנו מהעז הזאת לא נוציא יותר חלב.

שלי יחימוביץ': דווקא נראה לי שאפשר להוציא הרבה חלב.

עמרם מצנע: בדיון מיצנו.

עמרם מצנע: שאלות שאין להם תשובות לא נקבל תשובות יותר טובות.

עמרם מצנע: בטבעי אני גם לא אוהב להתגולל על עובדים שהם עובדים של המדינה.

תמר זנדברג: אני רוצה לדעת, קרה פה משהו.

עמרם מצנע: את רוצה לדעת אבל לא תדעי.

עמרם מצנע: היא לא יכולה לתת לך תשובה, היא אמרה לך את זה.

תמר זנדברג: אבל זה לא עניין שלה.

עמרם מצנע: אני מסכים אתך שזה לא עניין שלה.

עמרם מצנע: אני מבקש לומר את הדברים הבאים.

עמרם מצנע: אני באמת שמח שהעליתם את הדיון לסדר היום.

עמרם מצנע: אני מודה שעם כל הביקורת שיש לי על משרד החינוך בתחום של טיפול בכוח אדם לא הייתי ער לעומק הבעיה ולעומק הדוגמאות שקיבלנו כאן מהמורים שהופיעו.

עמרם מצנע: ועדת החינוך בכלל וחברי הכנסת בפרט, אנחנו גם הפה שלכם וגם האוזניים.

עמרם מצנע: בשביל זה התכנסנו.

עמרם מצנע: בדיוק זה תפקידנו לשמוע ולהבין עוולות שנעשות.

עמרם מצנע: לנסות לתקן ולהתמודד איתן בסוגיות העקרוניות.

עמרם מצנע: הדוגמאות הפרטיות שהבאתם מחייבות דיון פרטני.

עמרם מצנע: אני מבקש שוב גם מההסתדרות וגם ממשרד החינוך לקחת את הטלפונים ואת הכתובות.

עמרם מצנע: לפחות את הדוגמאות שעלו כאן לבדוק אותן לעמוק.

עמרם מצנע: אני מבקש לקבל כאן התייחסות לנקודות שעלו כאן.

עמרם מצנע: מעניין אותנו להבין.

עמרם מצנע: אני לא רוצה לחזור על העניינים העקרוניים שעלו.

שלי יחימוביץ': מר מצנע מילה ברשותך.

שלי יחימוביץ': יושבים כאן אנשים עם כושר ביטוי, נגישות.

שלי יחימוביץ': על השניים שיושבים פה יש 200 שלא יודעים לדבר.

עמרם מצנע: שלי, אני בסיכום.

עמרם מצנע: אין לי ספק שכאן יש שתי דוגמאות ואני תכף אתייחס לכל ה-500.

עמרם מצנע: תאפשרי לי לסכם.

עמרם מצנע: הדבר השני שאני מבקש לומר, אני אמרתי אותו ואני חוזר ואומר אותו שוב גם לסיכום.

עמרם מצנע: אני אומר לכם, כל מערכת הטיפול בהסכמי עבודה, בשכר, בתנאי השירות של המורים במדינת ישראל הוא מתחת לכל ביקורת.

עמרם מצנע: יש לזה אלף סיבות, אף אחת לא מצדיקה.

עמרם מצנע: עולים כאן כל כך הרבה סיפורים וכל כך הרבה דוגמאות בכל התחומים ולא רק בנושא שכר.

עמרם מצנע: זה ממש מחייב שידוד מערכות וטיפול אחר.

עמרם מצנע: גם הדוגמאות ששמענו, כשמתקשרים למשרד המחוזי ומקבלים תשובות ועד שמקבלים.

עמרם מצנע: זה סוג של דבר שצריך להיות שירות ישיר ומידי גם בשעות שירות שהן לא שעות העבודה של המורים.

עמרם מצנע: צריך להיות משרד בכל מחוז, בכל מקום בארץ בו משרד החינוך מטפל בדברים האלה.

עמרם מצנע: משרד למורים שיכולים לבוא, לשבת, להסביר ולראות ולהתלונן.

עמרם מצנע: זה לא קיים.

<אריאלה טוקר: שעות קבלת קהל - - -

עמרם מצנע: זה לא קיים, אני אומר לך את זה.

עמרם מצנע: אם זה קיים זה לא מתבצע.

עמרם מצנע: הדבר הבא, אני פונה למשרד החינוך ולחשב הכללי להקפיא את כל מהלך הטיפול בחובות של אותם כ-500 מורים, להקפיא את הכול ולא רק את אלה שמעל 10,000 שקל.

עמרם מצנע: להקפיא ולעסוק יחד עם הסתדרות המורים ויחד אתכם למצוא את הדרך איך מטפלים בזה בצורה נכונה ושיטתית.

עמרם מצנע: אני פונה גם אליכם שתקבלו כל מורה ומורה שחייב כסף ושתטפלו בו בצורה פרטנית.

עמרם מצנע: 500 מורים על 5-6 מחוזות, או יותר אם לוקחים את המחוזות הפונקציונליות, זה בהחלט אפשרי.

עמרם מצנע: עם כל מורה ומורה צריך לשבת ולראות האם באמת יש חוב, על מה החוב ואיך פורסים אותו בפריסה הכי רחבה שיש.

עמרם מצנע: מורה שעבד את השעות, אגב לזה יש פסיקות בבתי דין לעבודה מכאן עד להודעה חדשה, עובד שעבד גם אם הוא לא היה צריך לעבוד וגם אם בהסכם לא מופיע, חייבים להחזיר לו את השכר עבור השעות שהוא עבד.

עמרם מצנע: המעסיק, במקרים האלה היו מעסיקים פרטיים ובטח כמו מעסיקים ציבוריים, אם הוא עבד ומישהו בטעות נתן לו מכל סיבה שהיא הוראה לעבוד, אם הוא עבד וביצע את העבודה חייבים להחזיר לו את זה.

עמרם מצנע: אני מבקש את הייעוץ המשפטי של משרד החינוך גם כן להיכנס לעובי הקורה ולתת לנו התייחסות מבחינה משפטית מה מותר ומה אסור במהלך גביית החובות.

עמרם מצנע: אני מבקש להזכיר, הטעות היא לא רק ל-500, היא 8,500.

עמרם מצנע: גם טעות חיובית היא תקלה.

עמרם מצנע: לפחות כשהמשרד חייב הוא מחזיר.

עמרם מצנע: אני יודע שהוקצו 40 מיליון שקל כדי לשלם לכל מי שלא חישבו את שכרו בצורה נכונה.

עמרם מצנע: אבל הטעות היא לכאן ולכאן וחומרתן היא באותה מידה.

שלי יחימוביץ': למה לא להשתמש גם ביעוץ המשפטי של הוועדה?

עמרם מצנע: אני אשתמש, זו החלטה שלי.

עמרם מצנע: אני לא צריך לכתוב את זה בסיכום.

עמרם מצנע: רק הייעוץ המשפטי של משרד החינוך יכול לתת תשובות.

עמרם מצנע: אגב, הממונה על השכר יכול לתת תשובות רציניות לשאלות שעלו פה.

עמרם מצנע: ראשית אמרתי, למי שעבד את השעות ויש הוכחה שהוא עבד את השעות, הלא המנהלת בית הספר מקיימת רישום.

עמרם מצנע: החדירה לתכניות גמל נראית לי בלתי חוקית, בלתי אפשרית ומשונה ביותר.

עמרם מצנע: כמובן היכולת ההידברות של המשרד עם המורים באופן ספציפי אינדיבידואלי לכל נושא ונושא.

עמרם מצנע: בסופו של דבר עלו פה גם הרבה מאוד דברים שקשורים בכלל לשכר המורים ללא קשר למציאות שנקלענו אליה.

עמרם מצנע: את זה אנחנו יודעים.

עמרם מצנע: אנחנו עוסקים בזה לא מעט.

עמרם מצנע: השכר הוא בהחלט שכר מביש גם למורים מתחילים וגם למורים שצוברים ותק.

עמרם מצנע: אנחנו בוועדה נמשיך כמובן ללחוץ, לטפל ולדרוש מתן שכר ויצרת מעמד למורה במדינת ישראל שהוא באמת ראוי להם.

עמרם מצנע: תודה רבה, הישיבה נעולה.